Wobsah

# Zmylkowe kody w LibreOfficeDev Calc

Slědowaca tabela je přehlad zmylkowych zdźělenkow za LibreOfficeDev Calc. Jeli zmylk w celi nastawa, kotraž kursor wobsahuje, so zmylkowa zdźělenka w statusowej lajsće pokazuje.

Zmylkowy kod | Zdźělenka | Rozjasnjenje
--- | --- | ---
### | žadyn | Cela šěroka dosć njeje, zo by wobsah pokazała.
#FMT | žadyn | Tuta hódnota je zwonka mjezow, kotrež su płaćiwe za tutón format
#ND | Hódnota k dispoziciji njeje | Wuslědk za formlowy wuraz k dispoziciji njeje.
501 | Njepłaćiwe znamješko | Znamješko w formli płaćiwe njeje.
502 | Njepłaćiwy argument | Funkciski argument płaćiwy njeje. Wužiwajće na přikład prošu IMKORJEŃ() za negatiwnu ličbu město funkcije KORJEŃ().
503 #NUM! | Njepłaćiwa numeriska hódnota | Wobličenje k přeběžkej definowaneho hódnotneho wobłuka wjedźe.
504 | Zmylk w lisćinje parametrow | Funkciski parameter płaćiwy njeje, na přikład tekst město ličby.
507, 508 | Zmylk přez spinki | Spinka faluje, na přikład začinjaca spinka eksistuje, ale wočinjaca spinka nic
509 | Operator faluje | Operator faluje, na přikład "=2(3+4) * ", hdźež operator mjez "2" a "(" faluje.
510 | Wariabla faluje | Wariabla faluje, na přikład "=1+*2", hdyž dwaj operatoraj stej jedyn pódla druheho.
511 | Wariabla faluje | Funkcija sej wjace wariablow hač podate wužaduje, na přikład A() a ABO().
512 | Formla je předołha | Kompajler: Cyłkowna ličba nutřkownych znamješkow (t. r. operatory, wariable, spinki) w formli 8192 překročuje.
513 | Znamješkowy rjećazk je předołhi | Kompajler: Identifikator w formli wulkosć 1024 znamješkow překročuje (kodowe dypki UTF-16). Interpreter: wuslědk operacije znamješkoweho rjećazka by wulkosć 256 milionow znamješkow (kodowe dypki UTF-16, tuž 512 MiB) překročił.
514 | Nutřkowny přeběžk | Nutřkowny wobličenski staplowy přeběh je so stał.
515 | Nutřkowny syntaksowy zmylk | Njeznaty zmylk.
516 | Nutřkowny syntaksowy zmylk | Matriks so w ličenskim staplu wočakuje, kotraž wšak k dispoziciji njeje.
517 | Nutřkowny syntaksowy zmylk | Njeznaty kod, na přikład so dokument z nowšej funkciju w staršej wersiji začita, kotraž funkciju njewobsahuje.
518 | Nutřkowny syntaksowy zmylk | Wariabla k dispoziciji njeje
519 #HÓDNOTA! | Žana hódnota (město Err:519 cela #HÓDNOTA! pokazuje) | Formla hódnotu přinjese, kotraž definiciji njewotpowěduje; abo cela, kotraž so w formli referencuje, tekst město ličby wobsahuje.
520 | Nutřkowny syntaktiski zmylk | Kompajler njeznaty kompajlerowy kod wutworja.
521 #NULL! | Žadyn kod abo přerěz. | Žadyn kod abo žadyn wuslědk.
522 | Cirkularny poćah | Formla so direktnje abo indirektnje na so poćahuje a nastajenje Iteracije njeje pod LibreOfficeDev – NastajenjaNastroje – Nastajenja – LibreOfficeDev Calc – Wuličić stajene.
523 | Wobličenje njekonwerguje | Funkciji cilowa hódnota faluje abo iteratiwne poćahi minimalnu změnu z maksimalnymi krokami njedocpěwa, kotrež su nastajene.
524 #REF! | Žadyn płaćiwy poćah (město Err:524 cela #REF! pokazuje) | Kompajler: Wopisanske mjeno špalty abo linki njeda so rozwjazać. Interpreter: W formli špalta, linka abo tabela faluje, kotraž referencowanu celu wobsahuje.
525 #MJENO? | Njepłaćiwe mjeno | Identifikator njeda so wuhódnoćić, na přikład njeje žadyn poćah, žane płaćiwe funkciske mjeno, žadyn popis špalty abo linki, žane makro, wopačne decimalne dźělatko abo přidatk njeje so namakał.
527 | Nutřkowny přeběžk | Interpreter: Poćahi, na přikład, hdyž so cela na celu referencuje, su přejara zakapslowane.
530 | Žadyn tykač | Interpreter: Tykač njeje so namakał.
531 | Žane makro | Interpreter: Makro njeje so namakało.
532 #DIW/0! | Diwizija přez nulu | Diwizijny operator / jeli mjenowak je 0 Někotre dalše funkcije tutón zmylk wróćeja, na přikład: WARIANCY z mjenje hač 1 argumentom STWOTCHN z mjenje hač 1 argumentom WARIANCA z mjenje hač 2 argumentomaj STWOTCH z mjenje hač 2 argumentomaj STANDARDIZACIJA ze stwotch=0 NORMROZDŹ z stwotch=0
533 | Zakašćikowane pólne wariable so njepodpěruja. | Na přikład ={1;{2}}
538 | Zmylk: Pólna wariabla abo wulkosć matriksy | Maksimalny limit za sortěrowanje je překročeny (maksimum je dwójce tak wysoki kaž ličba linkow, t. r. za 1048576 linkow 2097152 zapiskow). Samsny zmylk 538 so tež wužiwa, hdyž temporerna matriks njeda so swojeho wulkosćoweho žadanja dla přirjadować.
539 | Njepodpěrany wobsah nutřkowneje pólneje wariable | Na přikład ={1+2}
540 | Eksterny wobsah znjemóžnjeny | Stawa so, jeli so funkcija, kotraž sej (znowa)začitanje eksternych žórłow wužaduje, namaka a wužiwar hišće njeje wospjetne začitanje eksternych žórłow wobkrućił.

Prošu podpěrajće nas!