Wobsah

# Do polygona

Přetworja wubrany objekt do polygona (zawrjeny objekt, kotryž je přez rune linije wobmjezowany). Napohlad objekta so njezměni. Jeli chceće, móžeće z prawej tastu kliknyć a Dypki wobdźěłać wubrać, zo byšće sej změny wobhladał.

Přistup k tutomu přikazej …

Wubjerće Twar – Přetworić – Do polygona (jenož LibreOfficeDev Draw)

Wočińće kontekstowy meni wubraneho objekta a wubjerće Přetworić – Do polygona

Bitmapowe wobrazy do wektorowych grafikow přetworić

## Do polygona přetworić

Slědowace nastajenja su trěbne, zo by so bitmapowy wobrazt do polygona přetworił. Přetworjeny wobraz je poprawom zběrka mjeńšich polygonow, kotrež su z barbu wupjelnjene.

## Nastajenja

Postajće přetworjenske nastajenja za wobraz.

### Ličba barbow:

Zapodajće ličbu barbow, kotrež so maja w přetworjenym wobrazu pokazać. LibreOfficeDev polygon za kóžde wustupowanje barby we wobrazu generěruje.

### Dypkowa redukcija

Wotstronja barbowe polygony, kotrež su mjeńše hač pikselowa hódnota, kotruž zapodawaće.

### Dźěry pjelnić

Pjelni barbowe mjezery, kotrež nastawaja, hdyž dypkowu redukciju nałožujeće.

### Kachličkowa wulkosć

Zapodajće wulkosć praworóžka za pozadkowu pjelnjenku.

### Žórłowy wobraz:

Přehlad originalneho wobraza.

### Wektorizowany wobraz:

Přehlad přetworjeneho wobraza. Klikńće na Přehlad, zo byšće wektorizowany wobraz generował.

### Postup

Pokazuje přetworjenski proces.

### Přehlad

Pokazuje přehlad přetworjeneho wobraza, bjeztoho zo bychu so změny nałožili.

Prošu podpěrajće nas!