Wobsah

# Nastajenja (popis)

Přiměrće napohlad popisa. Móžeće čisłu popisa nadpismowe čisło přidać, kategoriji a čisłu popisa znamješkowu předłohu a porjad kategorije a čisła popisow wubrać.

Přistup k tutomu přikazej …

Wubjerće Zasadźić – Popis… – Tłóčatko: Nastajenja…

Wočińće kontekstowy meni – wubjerće Popis… – Tłóčatko: Nastajenja…

## Kategorija a čisło popisa

### Porjad popisow

Wubjerće porjad kategorije a čisła popisa.

### Znamješkowa předłoha

Podawa znamješkowu předłohu kategorije popisa a čisła popisa.

## Wobłukowy format

### Ramik a sćin nałožić

Nałožuje ramik a sćin objekta na wobłuk popisa.

## Nadpismowe čisło před čisłom popisa

Jeli nadpismowe čisła su zmóžnjene, wužiwajće tute nastajenje, zo byšće nadpismowe čisło před čisło popisa stajił. Wužiwajće Nastroje – Nadpismowe čisłowanje…, zo byšće nadpismowe čisłowanje zmóžnił.

### Hač do runiny

Při typiskim wužiwanju nadpismow wubrane čisło podawa, kelko runinow nadpismoweho čisła (započinajo z runinu 1) so pokazuje. Jeli [Zadyn] je wubrany, so žane nadpismowe čisło njepokazuje.

Za pokazanje wubrane nadpismowe čisło je prěnje předchadne nadpismo, kotrehož rozrjadowanska runina je jenaka abo mjeńša hač wubrana rozrjadowanska runina. Wubjerće na přikład „2“, zo byšće nadpismowe čisło prěnjeho předchadneho nadpisma z rozrjadowanskej runinu 1 abo z rozrjadowanskej runinu 2 wužiwał.

### Dźělatko

Zapodajće znamješko, kotrež so ma mjez nadpismowym čisłom a čisłom popisa zjewić.

Změny na Hač do runiny abo Dźělatko so tež na eksistowace popisy nałožuja.

Podobne temy

Popisam nadpismowe čisła přidać

Popisy wužiwać

Čisłowanje za nadpisma

Prošu podpěrajće nas!