Wobsah

# Zapiski hesłarja abo zapisa wobsaha definować

## Zapiski hesłarja definować

1. Klikńće do słowa abo wubjerće słowa w swojim dokumenće, kotrež chceće jako zapisowy zapisk wužiwać.

2. Wubjerće Zasadźić – Zapis wobsaha a hesłar – Zapisk zapisa… a čińće tole:

- Zo byšće tekst změnił, kotryž so w hesłarju jewi, zapodajće tekst do pola Zapisk. Tekst, kotryž tu zapodawaće, wubrany tekst w dokumenće njenaruna.

- Zo byšće zapiski zapisa za wšě druhe wustupowanja wubraneho zapiskoweho teksta w swojim dokumenće přidał, wubjerće Na wšě druhe wustupowanja nałožić.

- Zo byšće swójskemu zapisej zapiski přidał, klikńće na symbol Swójski zapis, zapodajće mjeno zapisa a klikńće potom na W porjadku.

## Zapiski zapisa wobsaha definować

Najlěpša móžnosć zapis wobsaha załožić je, předdefinowane wotstawkowe předłohi „Nadpismo N“, na přikład „Nadpismo 1“ na wotstawki nałožić, kotrež chceće do swojeho zapisa wobsaha zapřijeć.

### Swójsku wotstawkowu předłohu jako zapisk zapisa wobsaha wužiwać

1. Wubjerće Nastroje – Nadpismowe čisłowanje… a klikńće potom na rajtark Čisłowanje.

2. Wubjerće wotstawkowu předłohu, kotruž chceće do swojeho zapisa wobsaha zapřijeć, w polu Wotstawkowa předłoha.

3. Klikńće na runinu za wotstawkowu předłohu w lisćinje Runina.

4. Klikńće na W porjadku. Móžeće nětko předłohu na nadpisma w swojim dokumenće nałožić a je do swojeho zapisa wobsaha přewzać.

LibreOfficeDev zapiski zapisa wobsaha na zakładźe rozrjadowanskeje runiny wotstawkoweje předłohi a wotstawkoweho wobsaha wutworja. Jeli wotstawk je prózdny, njepřewozmje do zapisa wobsaha. Zo byšće wunuzował, zo so prózdny wotstawk w zapisu wobsaha nalistuje, zasadźće mjezotu abo škitanu mjezotu do wotstawka. Mjezoty, kotrež su so do tekstoweho pola Za rajtarka Čisłowanje w dialogu nadpismoweho čisłowanja zapodali, za tutón zaměr njefunguja, dokelž su dźěl wotstawkoweho čisłowanja, nic wotstawkoweho wobsaha.

Podobne temy

Zapis wobsaha wutworić

Hesłarje a zapisy wobsaha aktualizować, wobdźěłać a zhašeć

Hesłar abo zapis wobsaha formatěrować

Zapiski hesłarjow a zapisow wobsaha wobdźěłać abo zhašeć

Hesłarje załožić

Swójske zapisy

Literarny zapis wutworić

Zapisy za wjacore dokumenty

Prošu podpěrajće nas!