Wobsah

# Tabelu kopěrować

Móžeće tabelu přez ćehnjenje a pušćenje tabele do tabeloweho wobłuka datajoweho wokna datoweje banki kopěrować. Dialog Tabelu kopěrować so zjewi.

## Tabelowe mjeno

Podawa mjeno za kopiju. Někotre datowe banki jenož mjena akceptuja, kotrež wosom abo mjenje znamješkow wobsahuja.

## Nastajenja

### Definicija a daty

Wutwori kopiju 1:1 tabele datoweje banki. Tabelowa definicija a dospołne daty so kopěruja. Tabelowa definicija tabelowu strukturu a format z rozdźělnych datowych polow wobsahuje, mjez nimi wosebite pólne kajkosće. Pólny wobsah daty dodawa.

### Definicija

Kopěruje jenož tabelowu definiciju a nic wotpowědne daty.

### Jako tabelowy napohlad

Jeli datowa banka napohlady podpěruje a wy sće tute nastajenje wubrał, so wotprašowanje jako tabela w tabelowym kontejnerje wutwori. Tute nastajenje wam zmóžnja, wotprašowanske wuslědki jako normalny tabelowy napohlad pokazać. Tabela so w napohledźe ze SQL-přikazom „Select“ filtruje.

### Daty připowěsnyć

Připowěsnje daty tabele, kotraž so ma kopěrować, k eksistowacej tabeli.

Tabelowa definicija dyrbi eksaktnje samsna być, zo bychu so hodźeli daty kopěrować. Daty njehodźa so kopěrować, jeli datowe polo w cilowej tabeli ma druhi format hač datowe polo w žórłowej tabeli.

Přirunajće mjena datowych polow w dialogu Tabelu kopěrować na stronje Špalty nałožić.

Jeli daty njedadźa so připowěsnyć, budźeće lisćinu polow w dialogu Špaltowe info widźeć, kotrehož daty njedadźa so kopěrować. Jeli tutón dialog z W porjadku wobkrućeće, so jenož daty, kotrež so w lisćinje njejewja, připowěsnu.

Jeli pola ciloweje tabele maja mjeńšu pólnu dołhosć hač w žórłowej tabeli, hdyž so daty připowěšeja, so datowe pola žórła awtomatisce přitřihuja, zo bychu so pólne dołhosće do ciloweje tabele hodźeli.

### Primarny kluč wutworić

Generuje awtomatisce datowe polo primarneho kluča a pjelni jo z hódnotami. Wy dyrbjał tute polo přeco wužiwać, dokelž primarny kluč dyrbi přeco za wobdźěłowanje tabele k dispoziciji być.

### Mjeno

Podawa mjeno za generowany primarny kluč. Tute mjeno je opcionalne.

Přichodna strona

Prošu podpěrajće nas!