Wobsah

# 2D-objekty do křiwkow, polygonow a 3D-objektow přetworić

Móžeće dwudimensionalne objekty (2D) přetworić, zo byšće rozdźělne twary wutworił. LibreOfficeDev móže 2D-objekty do slědowacych objektowych typow přetworić:

- Skřiwjeny objekt na bazy Bézierowych křiwkow

- Polygonowy objekt, kotryž so z runych linijowych segmentow zestaja

- 3D-objekt z wotsćinom a swěcu

- Rotaciski objekt 3D z wotsćinom a swěcu

### Dwaj typaj 3D-objektow

- Statusowa lajsta „3D-scena wubrana“ pokazuje. 3D-sceny so z objektow tworja, kotrež wotměry w koordinatach x, y a z maja. Přikłady su objekty, kotrež su přez symbolowu lajstu „3D-objekty“ zasadźene, a praworóžki, elipsy abo tekst, kotrež su so přez symbole Praworóžk, Elipsa abo Tekst nalěwo w symbolowej lajsće Rysowanka wutworili, abo swójske twary, kotrež so z pomocu kontekstoweho menija „Přetworić – Do 3D“ do 3D přetworjeja. Tute 3D-sceny dadźa so zapodać (na přikład hdyž F3 tłóčiće) a objekty dadźa so w 3D wjerćeć. Microsoft Office tute woprawdźite 3D-objekty njeznaje. Hdyž so tute 3D-sceny do formatow Microsoft Office eksportuja, so foto wobrazowki aktualneho napohlada jako bitmap eksportuje. 3D-hrjady w diagramach tež tutón typ maja.

- Statusowa lajsta „Twar wubrany“ pokazuje. Swójske twary dadźa so w 2D-modusu abo 3D-modusu wobhladać. Móžeće kóždy čas mjez dwěmaj modusomaj přepinać. Móžeće zakładne twary, symbolowe twary a slědowace symbole na symbolowej lajsće Rysowanka wužiwać, zo byšće swójske twary wutworił. Swójske twary dadźa so z pomocu symboloweje lajsty 3D-nastajenja změnić. 3D-scenu njetworja, njedadźa so přez wjacore swěcy wobswětlić, njepokazuja refleksije a su někotre dalše wobmjezowanja. Móžeće je do 3D-scenu přetworić, ale potom hižo njebudu swójske twary. Swójske twary w 2D- abo 3D-modusu dadźa so do formatow Microsoft Office eksportować a z njeho importować.

### Zo byšće objekt do křiwki přetworił:

1. Wubjerće 2D-objekt na foliji abo stronje.

2. Klikńće z prawej tastu a wubjerće Přetworić – Do křiwki.

Zo byšće twar objekta změnił, klikńće na symbol Dypki na symbolowej lajsće Rysowanka a ćehńće přimki objekta. Móžeće tež wodźenske dypki přimka ćahnyć, zo byšće twar křiwki změnił.

### Zo byšće 2D-objekt do polygona přetworił:

1. Wubjerće 2D-objekt na foliji abo stronje.

2. Klikńće z prawej tastu na objekt a wubjerće Přetworić – Do polygona.

Zo byšće twar objekta změnił, klikńće na symbol Dypki na symbolowej lajsće Rysowanka a ćehńće přimki objekta.

### Zo byšće 2D-objekt do 3D-objekta přetworił:

1. Wubjerće 2D-objekt na foliji abo stronje.

2. Klikńće na symbol Ekstruziju přepinać na symbolowej lajsće Rysowanka abo klikńće z prawej tastu na objekta a wubjerće Přetworić – Do 3D.

Zo byšće kajkosće 3D-objekta wobdźěłał, wužiwajće symbolowu lajstu Linija a pjelnjenka a symbolowu lajstu 3D-nastajenja.

Zo byšće tekstowy objekt do 3D přetworił, wužiwajće symbol Fontwork na symbolowej lajsće Rysowanka.

### Zo byšće 2D-objekta do rotaciskeho objekta 3D přetworił:

Rotaciski objekt 3D přez wjerćenje wubraneho objekta wokoło jeho wertikalneje wóski nastawa.

1. Wubjerće 2D-objekt na foliji abo stronje.

2. Klikńće z prawej tastu na objekt a wubjerće Přetworić – Do rotaciskeho objekta 3D

Zo byšće kajkosće 3D-objekta wobdźěłał, wužiwajće symbolowu lajstu Linija a pjelnjenka a symbolowu lajstu 3D-nastajenja.

Móžeće 2D-objekt wjerćeć, prjedy hač jón přetworjeće, zo byšće kompleksniši twar wutworił.

Podobne temy

Křiwki rysować

Křiwki wobdźěłać

Bitmapowe wobrazy do wektorowych grafikow přetworić

Tekstowe znamješka do rysowanskich objektow přetworić

Prošu podpěrajće nas!