Wobsah

# Wobłuk Animacija

Připokazuje wubranym objektam efekty.

Přistup k tutomu přikazej …

#### Z tastatury:

⌥ optionAlt + 7

#### Z menijoweje lajsty:

Wubjerće Napohlad – Animacija.

#### Z powjercha z rajtarkami:

Wubjerće Prezentacija a klikńće:

Animacija

Wubjerće Animacija w meniju Prezentacija rajtarka Prezentacija.

#### Z bóčnicy:

Wočińće wobłuk Animacija.

## Lisćina animacijow

Lisćina animacijow wšě animacije za aktualnu foliju pokazuje.

- Kóžda folija ma jednu hłownu animaciju, kotraž so wothrawa, hdyž so folija pokazuje.

- Su snano dalše animacije, kotrež so wothrawaja, hdyž so twar pokazuje. Jeli tajke animěrowane twary su, nalistuja so w delnjej połojcy lisćiny animacijow. Rajtarki mjeno kóždeho twara pokazuja, kotryž animaciju wothrawa.

Kóždy lisćinowy zapisk ze slědowaceju dweju linkow wobsteji:

- Prěnja linka zapiska symbol myški pokazuje, jeli so animacija přez kliknjenjom z myšku startuje a časnik, jeli so animacija po předchadnej animaciji kónči. Nimo toho mjeno twara za animaciski efekt abo prěnje znamješka animěrowaneho teksta.

- W druhej lince symbol animaciski efekt pokazuje, po nim kategorija a mjeno efekta.

## Přidać

Přidawa druhi animaciski efekt za wubrany objekt na foliji.

## Wotstronić

Wotstronja wubrane animaciske efekty z lisćiny animacijow.

## Porjad změnić

Klikńće na jedne z tłóčatkow, zo byšće wubrany animaciski efekt horje abo dele w lisćinje přesunył.

## Kategorija

Wubjerće kategoriju animaciskeho efekta. Slědowace kategorije su k dispoziciji:

- Zastup: Wubjerće zastupny efekt z lisćiny efektow.

- Wuzběhnjenje: Wubjerće wuzběhnjenski efekt z lisćiny efektow.

- Wustup: Wubjerće wustupny efekt z lisćiny efektow.

- Pohibowe šćežki: Wubjerće efekt pohiboweje šćežki z lisćiny efektow.

## Efekt

Wubjerće animaciski efekt.

## Startować

Pokazuje, hdyž ma so wubrany animaciski efekt startować. Slědowace startowe nastajenja su k dispoziciji:

- Při kliknjenju – animacija při tutym efekće do přichodneho kliknjenja z myšku zastawa.

- Z předchadnej – animacija so hnydom wothrawa.

- Po předchadnej – animacija so wothrawa, hdyž so předchadna animacija kónči.

## Kajkosće: Směr, stpicy, častosć, barba, prěnja barba, pjelnjenska barba, wulkosć, linijowa barba, pismo, pismowa wulkosć, družina pisma, měritko

Wuběra přidatne kajkosće animacije. Klikńće na tłóčatko Nastajenja zo byšće dialog Efektowe nastajenja wočinił, hdźež móžeće kajkosće wubrać a nałožić.

## Traće

Podawa traće wubraneho animaciskeho efekta.

## Dlijenje

Animacija so wo podaty čas dlije.

## Awtomatiski přehlad

Wubjerće nastajenje, zo byšće přehlad nowych abo wobdźěłanych efektow při připokazowanju na foliji pokazał.

## Wothrać

Wothrawa wubrany animaciski efekt w přehledźe.

Podobne temy

Objekty w prezentaciskich folijach animěrować

Prošu podpěrajće nas!