Wobsah

# Tabela

Wubjerće w dialogu Špalty datoweje banki zasadźić nastajenje Tabela, zo byšće wubrane daty jako tabelu do dokumenta zasadźił. W dialogu móžeće rozsudźić, kotre pola abo špalty datoweje banki maja so přenošować a kak so ma tekstowa tabela formatěrować.

## Tabela

Wužiwajće we wobłuku Tabela šipowe tasty, zo byšće špalty tabele datoweje banki wubrał, kotrež chceće za tekstowu tabelu wužiwać.

### Špalty datoweje banki

Podawa špalty datoweje banki, kotrež so maja do tekstoweje tabele zasadźić. Wšě špalty tabele datoweje banki, kotrež njejsu so w lisćinowym polu Tabelowe špalty akceptowali, so tu nalistuja. Zapiski so alfabetisce sortěruja.

### Špalty tabele

Nalistuje wšě špalty datoweje banki, kotrež so maja do dokumenta zasadźić. Špalta so kóždemu wotpowědnemu zapiskej w tabeli připokaza. Porjad zapiskow w lisćinowym polu Tabelowe špalty porjad datow w tekstowej tabeli postaja.

### >>

Přesuwa wšě nalistowane pola datoweje banki do lisćinoweho pola Tabelowe špalty. Wšě pola, kotrež su w lisćinowym polu Tabelowe špalty nalistowane, so do dokumenta zasadźuja.

### >

Přesuwa wubrane polo datoweje banki do lisćinoweho pola Tabelowe špalty. Móžeće tež na zapisk dwójce kliknyć, zo byšće jón do lisćinoweho pola Tabelowe špalty přesunył. Wšě pola, kotrež su w lisćinowym polu Tabelowe špalty, so do dokumenta zasadźuja.

### <

Wotstronja wubrane polo datoweje banki z lisćinoweho pola Tabelowe špalty. Wotstronjene polo so do dokumenta njezasadźuje.

### <<

Wotstronja wšě pola datoweje banki z lisćinoweho pola Tabelowe špalty.

## Format

Podawa format, w kotrymž so maja pola datoweje banki do dokumenta zasadźić.

### Z datoweje banki

Přewozmje formaty datoweje banki.

### Wubrać

Podawa format z lisćiny, jeli formatowe informacije wěstych datowych polow so njepřejimaja. Formaty, kotrež so tu podawaja, su jenož za wěste pola datoweje banki k dispoziciji, na přikład numeriske abo logiske pola. Jeli polo datoweje banki w tekstowym formaće wuběraće, njemóžeće format z wuběranskeje lisćiny wubrać, dokelž so tekstowy format awtomatisce wobchowuje.

Jeli format, kotryž chceće, nalistowany njeje, wubjerće „Dalše formaty…“ a definujće požadany format w dialogu Ličbny format.

Ličbny format, kotryž so z wuběranskej lisćinu připokazuje, so přeco na polo datoweje banki w lisćinowym polu Špalty datoweje banki poćahuje.

Zo byšće daty do dokumenta we formje tabele zasadźił, dyrbi korektne nastajenje tabele aktiwne być. Móžeće potom polo datowej banki z lisćinoweho pola Tabelowe špalty, zo byšće formatěrowanje pola datoweje banki definował. Změny ličbnych formatow so na posledni wuběr nałožuja. Je wšojedne, hač polo datoweje banki je so z lisćinoweho pola Špalty datoweje banki abo z lisćinoweho pola Tabelowe špalty wubrało.

### Tabelowu hłowowu linku zasadźić

Podawa, hač so ma hłowowa linka za špalty w tekstowej tabeli zasadźić.

### Špaltowe mjeno nałožić

Wužiwa pólne mjena tabele datoweje banki za kóždu špaltu tekstoweje tabele.

### Jenož linku wutworić

Zasadźuje prózdnu nadpismowu linku do tekstoweje tabele. Z nastajenjom Jenož linku wutworić móžeće nadpisma w dokumenće definować, kotrež pólnym mjenam datoweje banki njewotpowěduja.

### Kajkosće

Wočinja dialog Tabelowy format Tabelowy format, kotryž wam zmóžnja, tabelowe kajkosće kaž ramiki, pozadk a špaltowu šěrokosć definować.

### Awtomatiski format

Wočinja dialog Awtomatiski format Awtomatiski format, w kotrymž móžeće formatowe předłohi wubrać, kotrež so hnydom nałožuja, hdyž tabelu zasadźujeće.

Prošu podpěrajće nas!