Wobsah

# Změny natočić a pokazać

Předźěłanska funkcija je w LibreOfficeDev za tekstowe dokumenty a tabelowe dokumenty k dispoziciji.

Hdyž wjacori awtorojo na samsnym tekstowym abo tabelowym dokumenće dźěłaja, předźěłanska funkcija natočuje a pokazuje, štóž je date změny přewjedł. Při kónčnym wobdźěłanju dokumenta je potom móžno, sej kóždu jednotliwu změnu wobhladać a rozsudźić, hač dyrbjała so akceptować abo wotpokazać.

Přikład: Sće redaktor a přepodawaće swoju najnowšu rozprawu. Ale do wozjewjenja dyrbi so rozprawa wot šefredaktora a korektora čitać a wobaj swoje změny přidawatej. Šefredaktor „wujasnić“ za wotstawkom pisa a šmóra druhi dospołnje. Korektor kontroluje a koriguje prawopis wašeho dokumenta.

Wobdźěłany dokument so k wam wróći a móžeće namjety dweju druheju awtorow zadźěłać abo ignorować.

Připušćmy, zo sće tež kopiju rozprawy přez e-mejl na dobreho přećela a kolega pósłał, kiž je w zańdźenosći rešeršu wo podobnej temje přewjedł. Sće jeho wo někotre namjety prosył a dokument je so nětko přez e-mejl z namjetami wašeho kolega wróćił.

Dokelž wšitcy waši kolegojo a managerojo we wašim předewzaću z LibreOfficeDev dźěłaja, móžeće kónčnu wersiju dokumenta z wuslědkow wutworić, kotrež sće wróćo dóstał.

Podobne temy

Po změnach nawigěrować

Změny natočić

Změny akceptować abo wotpokazać

Wersije dokumenta přirunać

Wersije zjednoćić

Wersijowe rjadowanje

Změny škitać

Prošu podpěrajće nas!