Wobsah

# Napohlad

Definuje standardne nastajenja za zwobraznjowanje objektow we wašich tekstowych dokumentach a tež standardne nastajenja za woknowe elementy.

Přistup k tutomu přikazej …

#### Z menijoweje lajsty:

Wočińće tekstowy dokument, wubjerće LibreOfficeDev – NastajenjaNastroje – Nastajenja… – LibreOfficeDev Writer/LibreOfficeDev Writer/Web – Napohlad.

#### Z powjercha z rajtarkami:

Wubjerće Nastajenja… z menija horjeka naprawo (☰)

– wubjerće potom w dialogu Nastajenja LibreOfficeDev Writer – Napohlad abo LibreOfficeDev/Web – Napohlad.

#### Z tastatury:

Alt + F12

– wubjerće potom w dialogu Nastajenja LibreOfficeDev Writer – Napohlad abo LibreOfficeDev/Web – Napohlad.

## Pomocne linije

Podawa nastajenja, kotrež so na zwobraznjenje mjezow poćahuja.

### Pomocne linije při přesuwanju

Pokazuje łójenske linije wokoło wobłukow, hdyž so wobłuki přesuwaja. Móžeće nastajenje Pomocne linije při přesuwanju wubrać, zo byšće eksaktnu poziciju objekta z pomocu linealowych hódnotow pokazał.

## Pokazać

Definuje, kotre elementy dokumenta so pokazuja.

### Wobrazy a objekty

Podawa, hač so maja wobrazy a objekty na wobrazowce pokazać. Jeli tute elementy su schowane, budźeće prózdne wobłuki jako zastupowace symbole widźeć.

Móžeće tež pokazanje grafikow z pomocu symbola Wobrazy a diagramy wodźić. Jeli tekstowy dokument je wočinjeny, so tutón symbol w symbolowej lajsće Nastroje pokazuje.

Jeli nastajenje Wobrazy a objekty wubrane njeje, so grafiki z interneta njezačitaja. Grafiki w tabeli a bjez podaća jich wulkosće móža pokazowanske problemy zawinować, hdyž so na wopytanej stronje starši HTML-standard wužiwa.

### Tabele

Pokazuje tabele, kotrež su we wašim dokumenće wobsahowane.

Zo byšće tabelowe mjezy pokazał, klikńće z prawej tastu na tabelu a wubjerće Tabelowe mjezy, abo wubjerće Tabela – Tabelowe mjezy w dokumenće Writer.

### Rysowanki a wodźenske elementy

>Pokazuje rysowanki a wodźenske elementy, kotrež su we wašim dokumenće wobsahowane.

### Komentary

Pokazuje komentary. Klikńće na komentar, zo byšće tekst wobdźěłał. Wužiwajće kontekstowy meni w Nawigatorje, zo byšće komentar namakał abo zhašał. Wužiwajće kontekstowy meni komentara, zo byšće tutón komentar abo wšě komentary tutoho awtora zhašał.

### Rozrisane komentary

Komentary pokazać, kotrež su jako rozrisane markěrowane.

## Pola pokazać

### Schowany tekst

Pokazuje tekst, kotryž je so přez polo Wuměnjeny tekst abo Schowany tekst schował.

### Schowane wotstawki

Wotstawki pokazać, kotrež polo Schowany wotstawk wobsahuja. Tute nastajenje ma samsnu funkciju kaž menijowy přikaz Napohlad – Schowane wotstawki.

## Slědowane změny pokazać

### Slědowane zhašenja na kromje

Pokazuje zhašany tekst w dokumenće na lěwej kromje, město w normalnym teksće.

### Pomocne teksty wo slědowanych změnach

Pokazuje pomocny tekst, hdyž kursor myški je nad změnu w dokumenće. Pomocny tekst awtora změny, časowy kołk a hač je zasadźenje abo zhašenje podawa.

## Napohlad

Podawa, hač suwanske lajsty a lineale su widźomne.

### Horicontalny lineal

Pokazuje horicontalny lineal. Wubjerće požadanu měrjensku jednotku z wotpowědneje lisćiny.

### Wertikalny lineal

Pokazuje wertikalny lineal. Wubjerće požadanu měrjensku jednotku z wotpowědneje lisćiny.

### Łahodne kulenje

Aktiwizuje funkciju łahodneho kulenja strony. Spěšnosć kulenja wot wobłuka a barboweje hłubokosće pokazanje wotwisuje.

### Naprawo wusměrjeny

Maće jenož přistup k tutym přikazam, po tym zo sće podpěru za aziske rěče w LibreOfficeDev – NastajenjaNastroje – Nastajenja – Rěče a narodne šemy – Powšitkowne zmóžnił.

Wusměrjuje wertikalny lineal na prawym ramiku.

## Fałdowanje rozrjadow

### Tłóčatka za fałdowanje rozrjada pokazać

Pokazuje tłóčatka rozrjadowanskeho fałdowanja nalěwo wot rozrjadowanskich nadpismow a zmóžnja jo přez kontekstowy meni nadpismow w Nawigatorje.

### Podruniny zapřijeć

Hdyž so nadpismo fałduje, tež jeho podruniny schować.

## Nastajenja (jenož za dokument HTML)

### Měrjenska jednotka

Podawa měrjensku jednotku za dokumenty HTML.

Prošu podpěrajće nas!