Wobsah

# Symbolowe lajsty wužiwać

Symbolowe lajsty w LibreOfficeDev dadźa so pak jako dźěl hłowneho wokna abo znošowace so jako separatne wokno přidokować. Po standardźe su widźomne symbolowe lajsty a tajke, kotrež z Napohlad – Symbolowe lajsty wočinjeće, přidokowane a jich pozicije su zawrjene.

Někotre symbole symbolowych lajstow, na přikład symbol Pismowa barba móža druhu symbolowu lajstu wočinić. Klikńće na šipk pódla symbola, zo byšće symbolowu lajstu wočinił, kotrež dalše symbole wobsahuje.

Maće nětko wólbu: klikńće pak na symbol, kotryž chceće aktiwizować pak přimńće symbolowu lajstu na jeje titulnej lajsće a ćehńće ju, mjeztym zo tastu myški stłóčenu dźeržiće.

## Kontekst symbolowych lajstow

Někotre symbolowe lajsty so wotwisujo wot konteksta awtomatisce wočinjeja. Hdyž na přikład w tabeli w tekstowym dokumenće klikaće, so symbolowa lajsta Tabela wočinja. Hdyž w čisłowanym wotstawku klikaće, so symbolowa lajsta Naličenja a čisłowanje wočinja.

Symbolowe lajsty su po standardźe schowane, hdyž symbolowy pask je aktiwny.

### Symbolowu lajstu na chwilu začinić

Klikńće na symbol w titulnej lajsće symboloweje lajsty abo wubjerće Symbolowu lajstu začinić z kontekstoweho menija. Symbolowa lajsta so awtomatisce znowa pokaza, hdyž kontekst je znowa aktiwny.

### Symbolowu lajstu na přeco začinić

Mjeztym zo symbolowa lajsta je widźomna, wubjerće Napohlad – Symbolowe lajsty a klikńće na mjeno symboloweje lajsty, zo byšće hóčku wotstronił.

## Začinjenu symbolowu lajstu pokazać

- Wubjerće Napohlad – Symbolowe lajsty a klikńće na mjeno symboloweje lajsty.

- Wubjerće Napohlad – Symbolowe lajsty – Wróćo stajić, zo byšće symbolowe lajsty na jich wot konteksta wotwisne zadźerženje wróćo stajił. Někotre so wotwisujo wot konteksta awtomatisce pokazuja.

## Přidokowanu symbolowu lajstu wotdokować

Klikńće z prawej tastu na symbolowu lajstu a wubjerće Symbolowu lajstu fiksować z kontekstoweho menija, zo by zapisk znjemóžnił. Mały wertikalny přimk so na spočatku wotdźěleneje symboloweje lajsty jewi, kotryž móžeće wužiwać, zo byšće symbolowu lajstu přesunył.

## Přidokowanu symbolowu lajstu fiksować

Móžeće poziciju symboloweje lajsty fiksować, hdyž Symbolowu lajstu fiksować w kontekstowym meniju znowa wuběraće, zo by so zapisk zmóžnił.

## Symbolowu lajstu do znošowaceje so symboloweje lajsty změnić

Klikńće na přimk symboloweje lajsty a ćehńće symbolowu lajstu do dokumenta.

## Znošowacu so symbolowu lajstu zaso přidokować

- Ćehńće titulnu lajstu symboloweje lajsty na kromu dokumentoweho wokna.

- Zo byšće znošowace so wokno zaso přidokował, ćehńće a pušćće titulnu lajstu wokna na kromu dokumentoweho wokna. Pokazowak myški měł jara bliski při kromje dokumentoweho wokna być, hdyž tastu myški pušćeće.

- Wotwisujo wot nastajenjow woknoweho zrjadowaka wašeho systema, móžeće tež na prózdne městno w symbolowej lajsće abo we woknje dwójce kliknyć, mjeztym zo tastu cmd ⌘Strg stłóčenu dźeržiće. Abo klikńće dwójce na titulnu lajstu znošowaceje so symboloweje lajsty abo wokna.

Přidokowanje symbolowych lajstow a woknow přez ćehnjenje a pušćenje wot nastajenjow woknoweho zrjadowaka wašeho systema wotwisuje. Dyrbiće swojemu systemej zmóžnić, dospołny wobsah wokna pokazać, hdyž wokno přesuwaće, město zo byšće jenož wonkowny wobłuk pokazał.

Podobne temy

Wokna pokazać, přidokować a schować

Symbolowy pask

Prošu podpěrajće nas!