Wobsah

# Kontekstowe menije

## Wutřihać

Wutřihuje wubrany objekt a składuje jón w mjezyskładźe. Objekt da so zaso z mjezyskłada zasadźić, hdyž Zasadźić wužiwaće.

## Zasadźić

Zasadźuje element, kotryž sće do mjezyskłada přesunył, do dokumenta. Tutón přikaz da so jenož wuwołać, jeli wobsah mjezyskłada da so na aktualnej poziciji kursora zasadźić.

## Zasadźić

Zasadźuje wubrany objekt do aktualneho dokumenta.

## Jako pozadk zasadźić

Zasadźuje wubrany wobraz jako pozadkowu grafiku. Wužiwajće zapiskaj podmenija Strona abo Wotstawk, zo byšće definował, hač grafika měła cyłu stronu abo jenož aktualny wotstawk pokryć.

## Kopěrować

Kopěruje wubrany element do mjezyskłada.

## Zhašeć

Zhaša aktualny wuběr. Jeli wjacore objekty su wubrane, so wšě zhašeja. W najwjace padach so wobkrućenske prašenje jewi, prjedy hač so objekty zhašeja.

Objekt so pak fyzisce z datoweho nošaka zhaša pak objektowe pokazanje so wotstroni, wotwisujo wot konteksta.

Jeli Zhašeć wuběraće, mjeztym zo sće w galeriji, so zapisk z galerije zhaša, ale dataja sama njedótknjena wostawa.

## Wočinić

Wužiwajće přikaz Wočinić, zo byšće wubrany objekt w nowym nadawku wočinił.

## Přemjenować

Zmóžnja wubrany objekt, kotryž so ma přemjenować. Po wuběranju Přemjenować so mjeno wuběra a nowe mjeno da so direktnje zapodać. Wužiwajće šipkowe tasty, zo byšće kursor na spočatk abo kónc mjena stajił, zo byšće dźěl mjena zhašał abo přidał abo poziciju kursor změnił.

## Aktualizować

Aktualizuje napohlad we woknje abo we wubranym objekće.

## Přehlad

Wubrany element so w galeriji w maksimalnej wulkosći pokazuje. Klikńće dwójce na přehlad, zo byšće so k normalnemu galerijowemu napohladej wróćił.

## Zwjazanje wutworić

Tutón přikaz da so aktiwizować, jeli objekt je wubrany. Zwjazanje z mjenom „Zwjazanje z xxx“ (xxx mjeno objekta reprezentuje) so direktnje w zapisu wubraneho objekta wutwori.

Prošu podpěrajće nas!