Wobsah

# Rozšěrjene pokiwy zmóžnić a znjemóžnić

Rozšěrjene pokiwy krótke wopisanje wo funkciji wěsteho symbola, tekstoweho pola abo menijoweho přikaza skića, hdyž swój kursor nad element dźeržiće.

### Rozšěrjene pokiwy zmóžnić a znjemóžnić:

- Wubjerće LibreOfficeDev – NastajenjaNastroje – Nastajenja… – LibreOfficeDev – Powšitkowne a markěrujće Rozšěrjene pokiwy.

  Hóčka pokazuje, zo rozšěrjene pokiwy su zaktiwizowane.

### Rozšěrjene pokiwy na chwilu zmóžnić:

- Tłóčće tastowu skrótšenku Umsch (⇧)+F1, zo byšće rozšěrjene pokiwy jedyn raz aktiwizował.

  Prašak so pódla pokazowaka myški zjewi. Móžeće tutón pokazowak myški pomocy nad wšě wodźenske elementy, symbole a menijowe přikazy pohibować, zo byšće wopisanje přikaza dóstał. Pokazowak myški pomocy so přichodny raz znjemóžni, hdyž z myšku klikaće.

Podobne temy

Wokno pomocy LibreOfficeDev

Prošu podpěrajće nas!