Wobsah

# Zapiski (literarny zapis)

Podajće format za zapiski literarneho zapisa.

Přistup k tutomu přikazej …

#### Z menijoweje lajsty:

Wubjerće Zasadźić – Zapis wobsaha a hesłar – Zapis wobsaha, hesłar abo literarny zapis – rajtark: Zapiski (hdyž Literarny zapis je wubrany typ)

#### Z powjercha z rajtarkami:

Wubjerće Referenca – Zapis wobsaha – rajtark: Zapiski (hdyž Literarny zapis je wubrany typ)

Wubjerće Zapis wobsaha, hesłar abo literarny zapis – rajtark: Zapiski w meniju Referenca rajtarka Referenca (hdyž Literarny zapis je wubrany typ).

#### Ze symbolowych lajstow:

Zapis wobsaha, rajtark: Zapiski (hdyž Literarny zapis je wubrany typ).

## Typ

Typy, kotrež so pokazuja, wot rozdźělnych literarnych žórłow wotwisuja.

### Struktura a formatěrowanje

Linka Struktura definuje, kak su zapiski w zapisu zestajene. Zo byšće napohlad zapiska změnił, móžeće kody abo tekst do prózdnych polow na tutej lince zapodać. Móžeće tež do prózdneho pola abo na kod kliknyć a potom na kodowe tłóčatko.

- Zo byšće kod z linki Struktura zhašał, klikńće na kod a tłóčće potom tastu Entf na swojej tastaturje.

- Zo byšće kod z linki Struktura wuměnił, klikńće na kod a potom na kodowe tłóčatko.

- Zo byšće lince Struktura kod přidał, klikńće do prózdneho pola a potom na kodowe tłóčatko.

#### Tabulator (T)

Zasadźuje tabulator. Zo byšće tabulatorej nawodne dypki přidał, wubjerće znamješko w polu Pjelnjenske znamješko. Zo byšće poziciju tabulatora změnił, zapodajće hódnotu w polu Tabulatorowa pozicija abo wubjerće kontrolny kašćik Naprawo wusměrić.

### Typ

Nalistuje k dispoziciji stejace zapiski literarneho zapisa. Zo byšće lince Struktura zapisk přidał, klikńće na zapisk, potom do prózdneho pola w lince Struktura a potom na Zasadźić. Wužiwajće dialog Zapisk literarneho zapisa definować, zo byšće nowe zapiski přidał.

### Zasadźić

Přidawa lince Struktura referencny kod za wubrany zapisk literarneho zapisa. Wubjerće zapisk w lisćinje, klikńće do prózdneho pola a potom na tute tłóčatko.

### Wotstronić

Wotstronja wubrany referencny kod ze linki Struktura.

#### Wšě

Nałožuje aktualne nastajenja na wšě runiny, bjeztoho zo by so dialog začinił.

#### Znamješkowa předłoha

Podajće znamješkowu předłohu za wubrany symbol w lince Struktura.

#### Wobdźěłać

Wočinja dialog, hdźež móžeće wubranu znamješkowu předłohu wobdźěłać.

## Sortěrować po

Podajće sortěrowanske nastajenja za zapiski literarneho zapisa.

### Dokumentowa pozicija

Sortěruje zapiski literarneho zapisa po poziciji jich pokazow w dokumenće. Wubjerće tute nastajenje, jeli chceće awtomatisce čisłowane pokazy wužiwać.

### Wobsah

Sortěruje zapiski literarneho zapisa po wot was podatych sortěrowanskich klučach, na přikład po awtorje abo po lěće wozjewjenja.

## Sortěrowanske kluče

### 1, 2 abo 3

Wubjerće zapisk, po kotrymž so maja zapiski literarneho zapisa sortěrować. Tute nastajenje je jenož k dispoziciji, jeli opciske tłóčatko Wobsah we wobłuku Sortěrować po wuběraće.

### AZ

Sortěruje zapiski literarneho zapisa w postupowacym alfanumeriskim porjedźe.

### ZA

Sortěruje zapiski literarneho zapisa w spadowacym alfanumeriskim porjedźe.

Prošu podpěrajće nas!