Wobsah

# Dokumentowa klasifikacija

Klasifikacija a wěstota dokumentow je wažna tema za předewzaća a zarjady.

Informacije so mjez wužiwarjemi a organizacijemi wuměnjeja, kotrež hromadźe dźěłaja, zo bychu wobchodniski cil docpěli. Hdyž sensibelne informacije su potrjechene, připušćeja, zo boki su dojednali, kotre informacije su sensibelne a kak tajke informacije so identifikuja a kak z nimi wobchadźeja. Přijimar resursy so na poskićowarja informacijow zepěra, zo by dojednanym proceduram slědował, zo by sensibelnosć informacijow identifikował.

LibreOfficeDev standardizowane srědki za zwuraznjenje tajkich informacijow sensibelnosće k dispoziciji staja a da so mjez bokami wužiwać, hdyž so maja interoperabelne systemy implementować. Staja sadźbu standardnych „polow“ k dispoziciji, kotrež dadźa so wužiwać, zo byšće informacije sensibelnosće wobchował. Njepospytuje wobsah tutych „polow“ definować. Tute wašnje postupowanja je polěpšenje porno jeničkej tuchwilu eksistowacej alternatiwje, kotruž poskićowar ma, zo byšće někajkižkuli srědk za zwuraznjenje sensibelnosće wužiwał, kotryž snano za přijimarja wužitny njeje.

Hačrunjež tutón standard je so z wotpohladom wuwił, w kóždym skutkowanišću nałožujomny być, je LibreOfficeDev nomenklaturu a kategorije industrije lětarstwa a zakitowanskeje industrije wobchował, hdźež woznamjenjenje sensibelnosće z narodneje wěstoty, eksportoweje kontrole a prawidłow wo duchownym swójstwje pochadźa.

LibreOfficeDev je wotewrjene standardy wot TSCP (Transglobal Secure Collaboration Participation, Inc.), njewotwisnje wot wěsteho poskićowarja implementował. Dwaj z nich stej zajimawej:

- Business Authentication Framework (BAF) postaja, kak so eksistowace prawidła (kotrež su najskerje prawniski tekst) w přez mašinu čitajomnym formaće wopisuja.

- Business Authorization Identification and Labeling Scheme (BAILS) postaja, kak so na tajke prawidła BAF w dokumenće wotkazuje. Koncepty w BAILS su tak powšitkowne, tohodla dadźa so na kóždy format nałožić, kotryž swójske kajkosće na dokumentowej runinje podpěruje.

## Kategorije BAF

Standardne kategorije BAF za LibreOfficeDev su deleka nalistowane.

Jenož kategorija „Duchowne swójstwo“ wuhotowanje dokumenta z wódnym znamjenjom, polemi w hłowowej a nohowej lince a informaciskej lajstu horjeka we wobłuku dokumenta změni. Kóždy do dokumenta zasadźeny zapisk so přez konfiguracisku dataju klasifikacije wodźi.

### Duchowne swójstwo

Duchowne swójstwo je powšitkowne zapřijeće za družinu wobsaha dokumenta. Wubjerće tutu kategoriju za dokumentowu klasifikaciju za powšitkowne zaměry.

### Narodna wěstota

Wuběra kategoriju dokumenta za typ prawidłow narodneje wěstoty. Wubrana kategorija so hromadźe z dokumentom jako metadaty BAILS w datajowych kajkosćach składuja a změny so w dokumentowym wuhotowanju abo wužiwarskim powjerchu njepřewjedu.

### Eksportowa kontrola

Wuběra kategoriju tutoho dokumenta za typ prawidłow eksportoweje kontrole. Wubrana kategorija so hromadźe z dokumentom jako metadaty BAILS w datajowych kajkosćach składuje a změny so w dokumentowym wuhotowanju abo wužiwarskim powjerchu njepřewjedu.

Stajće so ze swojimi społnomócnjenymi za prawidła datoweje wěstoty předewzaćow a informacisku wěstotu za podpěru w dokumentowej klasifikaciji do zwiska.

## Standardne klasifikaciske runiny

LibreOfficeDev standardne runiny dokumentoweje klasifikacije skići (BAILS, kotrež so deleka pokazuja, sortěrowane po postupowacej wobchodniskej sensibelnosći:

- Non-Business: Informacije w dokumenće na wobchod wliw nimaja, hdyž so wozjewjeja.

- General Business: Snadny wliw. Informacije na wobchad wliw maja, móža wuskosće a snadnu škodu w imageu marki wuwołać, hdyž so wozjewjeja.

- Confidential: Poměrny wliw. Přeradźene informacije móža wobchodnisku marku škodźić, negatiwne rozprawjenje w medijach a wobrotowe straty zawinować.

- Internal use only: Wulka škoda. Negatiwne narodne medije, skóržby, pokutne pjenjezy, dołhodobne markowe škody.

## Klasifikaciske runiny přiměrić.

LibreOfficeDev přiměrjenje klasifikaciskich runinow za waš wobchod zmóžnja. Zo byšće ličbu a mjeno runinow přiměrił, kopěrujće dataju example.xml w LibreOfficeDev – NastajenjaNastroje – Nastajenja… – LibreOfficeDev – Šćežki – Klasifikacija do lokalneho rjadowaka a wobdźěłajće wobsah.

Wužiwajće dataju ze swojej narodnej šemu LibreOfficeDev w mjenje jako přikład.

Składujće dataju a přewjedźće wotpowědne změny na horjeka mjenowanej klasifikaciskej šćežce, zo byšće přistup k dataji měł.

Waš systemowy administrator móže dataju w syćowym rjadowaku wotkłasć a wšěm wužiwarjam přistup k dataji klasifikaciskich nastajenjow zmóžnić.

## Wobsah do dokumentow z rozdźělnymi klasifikaciskimi runinami zasadźić.

Zo byšće přeńdźenju přećiwo wěstotnym prawidłam zadźěwał, njesmě wobsah z wysokej klasifikaciskej runinu do dokumentow z nišej klasifikaciskej runinu zasadźić. LibreOfficeDev warnowansku zdźělenku pokaza, hdyžkuli zwěsćuje, zo wobsah mjezyskłada ma wyšu wěstotnu klasifikaciju hač cilowy dokument.

Podobne temy

Document and Paragraph Classification Dialog

Classification Toolbar

Websydło TSCP (Transglobal Secure Collaboration Participation, Inc.).

Dokument Business Authentication Framework (BAF) (PDF)

Dokument BAILS (PDF) (Business Authorization Identification and Labeling Scheme)

Prošu podpěrajće nas!