Statusowa lajsta (Writer)

Wobsah

# Statusowa lajsta

Statusowa lajsta informacije wo aktualnym dokumenće wobsahuje a skići wšelake tłóčatka z wosebitymi funkcijemi. Móžeće na najwjace zapiskow statusoweje lajsty kliknyć, zo byšće přisłušne dialogowe wokno wočinił.

## Dokumentowa změna

Jeli změny na dokumenće hišće njejsu so składowali, so čerwjeny symbol w tutym polu na statusowej lajsće pokazuje. To tež za nowe, hišće njeskładowane dokumenty płaći.

## Čisło strony

Aktualne čisło strony so w tutym polu statusoweje lajsty pokazuje. Kliknjenje dialog „K stronje přeńć“ wočinja, z kotrymž móžeće w dokumenće nawigěrować. Kliknjenje z prawej tastu wšě zapołožki w dokumenće pokazuje. Klikńće na zapołožku, zo byšće tekstowy kursor na městnje zapołožki pozicioněrował.

## Ličenje słowow

Liči słowa a znamješka, z mjezotami abo bjez mjezotow, w aktualnym wuběrje a w cyłym dokumenće. Ličenje so běžnje aktualizuje, hdyž zapodawaće abo wuběr měnjeće.

## Skombinowane pokazanje

Pokazuje aktualne informacije wo elemenće dokumenta na poziciji kursora.

## Přepruwowanje bjezbarjernosće

Přepruwowanje častych problemow z bjezbarjernosću w dokumenće a podpěra za specifikacije PDF/UA w eksportowym dialogu PDF a we wobłuku bjezbarjernosće w bóčnicy.

## Aktualna předłoha strony

Pokazuje aktualnu předłohu strony. Klikńće dwójce, zo byšće předłohu wobdźěłał, klikńće z prawej tastu, zo byšće druhu předłohu wubrał.

## Rěč

Pokazuje rěč za wubrany tekst. Klikńće, zo byšće meni wočinił, hdźež móžeće druhu rěč za wubrany tekst abo za aktualny wotstawk wubrać.

- Wubjerće Žane (prawopis njekontrolować), zo byšće tekst z prawopisneje kontrole a dźělenja złóžkow wuzamknył.

- Wubjerće Na standardnu rěč wróćo stajić, zo byšće standardnu rěč za aktualny wotstawk zaso nałožił.

- Wubjerće Wjace…, zo byšće dialog „Znamješko“ z dalšimi móžnosćemi za formatěrowanje wočinił.

## Zasadźenski modus

Pokazuje aktualny zasadźenski modus. Móžeće mjez ZASDŹ = zasadźić a PŘEP = přepisać přepinać. Tute polo je jenož aktiwne, jeli kursor je w zasadźenskej lince formloweje lajsty abo w celi.

## Wuběranski modus

Přepina mjez rozdźělnymi modusami.

## Digitalna signatura

Klikńće, zo byšće proces digitalneje signatury startował. Dyrbiće digitalny certifikat měć, zo byšće proces dokónčił. Hlejće tež Digitalne signatury.

## Outline

Displays the different formats that you can apply to a hierarchical list. LibreOfficeDev supports up to nine outline levels in a list hierarchy.

## Napohladne wuhotowanje

Tři wodźenske elementy w statusowej lajsće Writer wam zmóžnjeja, měritko a napohlad wuhotowanja wašeho tekstoweho dokumenta změnić.

Symbole napohladne wuhotowanje wotlěwa doprawa: Jednošpaltowy napohlad. Napohladny modus ze stronami jedna pódla druheje. Knižny napohlad z dwěmaj stronomaj kaž we wočinjenej knize.

Ćehńće měritkowy suwak dolěwa, zo byšće dalše strony pokazał a ćehńće doprawa, zo byšće do strony skalował a mjeńši wobłuk strony pokazał.

## Měritko

Podawa aktualne měritko za pokazanje strony.

Klikńće na tute polo, zo byšće dialog Měritko wočinił, hdźež móžeće aktualne měritko změnić.

Klikńće z prawej tastu, zo byšće kontekstowy meni w tutym polu wočinił, zo byšće wuběr k dispoziciji stejacych měritkow widźał.

Prošu podpěrajće nas!