Wobsah

# Zapis (swójski)

Slědowace nastajenja su k dispoziciji, hdyž Swójski jako zapisowy typ wuběraće.

Přistup k tutomu přikazej …

Wubjerće Zasadźić – Zapis wobsaha a hesłar – Zapis wobsaha, hesłar abo literarny zapis… – Rajtark: Typ (hdyž Swójski je wubrany typ)

Swójske zapisy su w polu Typ k dispoziciji, hdyž nowy swójski zapis w swojim dokumenće wutworjeće.

### Typ a titul

Podajće typ a titul zapisa.

#### Titul

Zapodajće titul za wubrany zapis.

#### Typ

Wubjerće typ zapisa, kotryž chceće zasadźić abo wobdźěłać. Nastajenja, kotrež su k dispoziciji, wot zapisoweho typa wotwisuja, kotryž wuběraće. Jeli kursor je w zapisu, hdyž Zasadźić – Zapis wobsaha a hesłar – Zapis wobsaha, hesłar a literarny zapis… wuběraće, móžeće tón zapis wobdźěłać.

#### Přećiwo manuelnym změnam škitany

Zadźěwa tomu, zo so wobsah zapisa měnja. Manuelne změny, kotrež na zapisu přewjedźeće, so zhubjeja, hdyž so zapis aktualizuje. Jeli chceće z kursorom po škitanym wobłuku kulić, wubjerće LibreOfficeDev – NastajenjaNastroje – Nastajenja… – LibreOfficeDev Writer – Formatěrowanske pomocki a potom kontrolny kašćik Kursor zmóžnić we wotrězku Škitane wobłuki.

### Hesłar abo zapis wobsaha wutworić

#### Za

Wubjerće, hač so ma zapis za dokument abo za aktualny kapitl wutworić.

## Wutworić z

### Předłohi

Zapřijima wotstawki z wotstawkowymi předłohami, kotrež su w dialogu Předłohi připokazać jako zapisowe zapiski podate. Zo byšće wotstawkowe předłohi wubrał, klikńće na tłóčatko Předłohi připokazać naprawo pódla tutoho nastajenja.

#### Předłohi připokazać

Wočinja dialog Předłohi připokazać, hdźež móžeće wotstawkowe předłohi wubrać, kotrež chceće do zapisa zapřijeć. Wubjerće požadanu zapisowu runinu, na kotrejž so ma předłoha w zapisu pokazać.

#### Zapisowe zapiski

Wubjerće tute nastajenje, zo byšće zapisowe zapiski, kotrež su z Zasadźić – Zapis wobsaha a hesłar – Zapisowy zapisk… do dokumenta zasadźene, do generowaneho zapisa zapřijał.

### Tabele

Zapřijima tabele do zapisa.

### Grafiki

Zapřijima grafiki do zapisa.

### Wobłuki

Zapřijima wobłuki do zapisa.

### OLE-objekty

Zapřijima OLE-objekty do zapisa.

#### Rozrjadowansku runinu wužiwać

Připokazajće zapisowu runinu po rozrjadowanskej runinje nadpisma bjezposrědnje před tabelu, grafiku, wobłukom abo OLE-objektom. Ze standardnymi nastajenjemi je zasunjenje generowaneho zapisa ćim wjetše čim wyša je rozrjadowanska runina.

Podobne temy

Zapisowy zapisk definować

Prošu podpěrajće nas!