Wobsah

# Tastowe skrótšenki (LibreOfficeDev Calc bjezbarjernosć)

Hlejće tež lisćiny tastowych skrótšenkow za LibreOfficeDev Calc a LibreOfficeDev powšitkownje.

Někotre tastowe skrótšenki dadźa so wašemu desktopowemu systemej připokazać. Tasty, kotrež so desktopowemu systemej připokazuja, za LibreOfficeDev k dispoziciji njejsu. Spytajće druhe tasty pak za LibreOfficeDev w Nastroje – Přiměrić… – Rajtark: Tastatura pak w swojim desktopowym systemje připokazać.

## Modus celoweho wuběra

Tłóčće w tekstowym polu, kotrež ma tłóčatko za miniměrowanje dialoga, F2, zo byšće do modusa celoweho wuběra zastupił. Wubjerće jednu celu abo wjacore cele a tłóčće potom F2 znowa, zo byšće dialog pokazał.

W modusu celoweho wuběra móžeće zwučene nawigaciske tasty wužiwać, zo byšće cele wubrał.

## Rozrjad wodźić

Móžeće tastaturu w rozrjedźe wužiwać:

- Tłóčće F6 abo Umsch (⇧)+F6, doniž wertikalne abo horicontalne rozrjadowanske wokno fokus nima.

- Tabulator (↹) – přeběži wšě widźomne tłóčatka wothorjeka dele abo wotlěwa doprawa.

- Umsch+tabulator (⇧+↹) – přeběži wšě widźomne tłóčatka k napřećiwnemu směrej.

- cmd ⌘+1 do cmd ⌘+8Strg+1 do Strg+8 – wšě runiny hač do podateho čisła pokazać; wšě wyše runiny schować.

- Wužiwajće + abo -, zo byšće rozrjadowansku skupinu z fokusom pokazał abo schował.

- Tłóčće Enter (↵), zo byšće tłóčatko z fokusom aktiwizował.

- Wužiwajće šipk Horje (↑), Dele (↓), Nalěwo (←) abo Naprawo (→), zo byšće wšě tłóčatka w aktualnej runinje přeběžał.

## Rysowanski objekt abo grafiku wubrać

1. Wubjerće Napohlad – Symbolowe lajsty – Rysowanka, zo byšće symbolowu lajstu Rysowanka wočinił.

2. Tłóčće F6, doniž symbolowa lajsta Rysowanka wubrana njeje.

3. Jeli wuběranski nastroj je aktiwny, tłóčće cmd ⌘Strg+Enter. To prěni rysowanski objekt abo prěnju grafiku w tabeli wuběra.

4. Z cmd ⌘Strg+F6 stajeće fokus do dokumenta.

   Nětko móžeće tabulator (↹), zo byšće přichodny rysowanski objekt abo přichodnu grafiku wubrał a Umsch+tabulator (⇧+↩), zo byšće předchadny rysowanski objekt abo předchadnu grafiku wubrał.

Podobne temy

Tastowe skrótšenki za tabelowe dokumenty

Powšitkowne tastowe skrótšenki w LibreOfficeDev

Tastowe skrótšenki (LibreOfficeDev bjezbarjernosć)

Prošu podpěrajće nas!