Wobsah

# Tekst do tabele přetworić

Přetworja wubrany tekst do tabele abo wubranu tabelu do teksta.

Přistup k tutomu přikazej …

Wubjerće Tabela – Přetworić – Tekst do tabele…

Nastajenja, kotrež su k dispoziciji, wot typa přetworjenja wotwisuja.

## Tekst dźělić

Dźělatko, na přikład tabulator (↹), špaltowe mjezy we wubranym teksće markěruje. Kóždy wotstawk we wuběrje so do linki w tabeli přetworja. Na podobne wašnje so špaltowe markěrowanja do znamješka změnja, kotrež podawaće, hdyž tabelu do teksta přetworjeće a kóžda linka so do samostatneho wotstawka přetwori.

### Tabulatory

Přetworja tekst do tabele z pomocu tabulatorow (↹) jako špaltowe dźělatka.

### Semikolony

Přetworja tekst do tabele z pomocu semikolonow (;) jako špaltowe dźělatka.

### Wotstawk

Přetworja tekst do tabele z pomocu wotstawkow jako špaltowe dźělatka.

### Druhe:

Přetworja tekst do tabele z pomocu znamješkom, kotrež do pola jako špaltowe dźělatko zapodawaće.

### Tekstowe polo

Zapodajće znamješko, kotrež chceće jako špaltowe dźělatko wužiwać.

### Jenaka šěrokosć za wšě špalty

Wutworja špalty z jenakej šěrokosću, njedźiwajo na poziciju špaltoweho dźělatka.

## Awtomatiski format

Wočinja dialog Awtomatiski format, hdźež móžeće předdefinowane wuhotowanje za tabelu wubrać.

## Nastajenja

### Nadpismo

Formatěruje prěnju linku noweje tabele jako nadpismo.

### Nadpismo wospjetować

Wospjetuje tabelowu hłowu na kóždej stronje, po kotrejž so tabela rozpřestrěwa.

### Prěnje … linki

Wospjetuje prěnje n linki jako hłowowu linku.

### Tabelu njerozdźělić

Njedźěli tabelu po stronach.

### Ramik

Přidawa tabeli a tabelowym celam ramik.

Prošu podpěrajće nas!