Wobsah

# Z tastaturu wulkosć wobłukow a objektow změnić a je přesunyć

Móžeće z tastaturu wulkosć wubranych wobłukow a objektow změnić a je přesunyć.

Zo byšće wubrany wobłuk abo objekt přesunył, tłóčće šipowu tastu. Zo byšće wo jedyn piksel přesunył, dźeržće tastu ⌥ optionAlt stłóčenu a tłóčće potom šipowu tastu.

Zo byšće wulkosć wubraneho wobłuka abo objekta změnił, tłóčće najprjedy cmd ⌘Strg+tabulator (↹). Nětko so jedyn z přimkow błyskota, zo by pokazał, zo je wubrany. Zo byšće druhi přimk wubrał, tłóčće cmd ⌘Strg+tabulator (↹) znowa. Tłóčće šipowu tastu, zo byšće wulkosć objekta wo lěsyčnu jednotku změnił. Zo byšće wulkosć wo jedyn piksel změnił, dźeržće tastu ⌥ optionAlt stłóčenu a tłóčće potom šipowu tastu.

Stup, wo kotryž objekt z tastaturu přesuwaće, so přez lěsycu dokumenta postaja. Zo byšće kajkosće dokumentoweje lěsycy změnił, wubjerće LibreOfficeDev – NastajenjaNastroje – Nastajenja… – LibreOfficeDev Writer – Lěsyca.

Podobne temy

Tastowe skrótšenki wužiwać (bjezbarjernosć LibreOfficeDev Writer)

Prošu podpěrajće nas!