Wobsah

# Pivotowe tabele wutworić

1. Stajće kursor do celoweho wobłuka, kotryž hódnoty a linkowe a špaltowe hłowy wobsahuje.

2. Wubjerće Zasadźić – Pivotowa tabela…. Dialog Žórło wubrać so jewi. Wubjerće Aktualny wuběr a wobkrućće z W porjadku. Tabelowe hłowy so jako tłóčatka w dialogu Pivotowa tabela pokazuje. Ćehńće tute tłóčatka a pušćće je do wuhotowanskich wobłukow „Filtry“, „Špaltowe pola“, „Linkowe pola“ a „Datowe pola“.

3. Ćehńće požadane tłóčatka do jednoho ze štyrjoch wobłukow.

Ćehńće tłóčatko do wobłuka Filtry, zo byšće tłóčatko a lisćinowe polo horjeka w generowanej pivotowej tabeli wutworił. Lisćinowe polo da so wužiwać, zo by pivotowu tabelu po wobsahu wubraneho zapiska filtrował. Móžeće ćehnjenje a pušćenje w generowanej pivotowej tabeli wužiwać, zo byšće druhe polo strony jako filter wužiwał.

Jeli tłóčatko so we wobłuku Datowe pola pušća, dóstanje popis, kotryž so tež w formli pokazuje, kotraž so wužiwa, zo by daty wuličiła.

- Hdyž na jedne z polow we wobłuku Datowe pola dwójce klikaće, móžeće dialog Datowe polo wuwołać.

- Wužiwajće dialog Datowe polo, zo byšće wuličenja wubrał, kotrež so maja za daty wužiwać. Tłóčće za wjacory wuběr tastu cmd ⌘Strg, mjeztym zo na požadane wuličenje klikaće.

1. Porjad tłóčatkow dadźa so kóždy čas změnić, hdyž je z myšku na druhu poziciju we wobłuku přesuwaće.

2. Ćehńće tłóčatko wróćo k wobłukej druhich tłóčatkow naprawo w dialogu, zo byšće jo wotstronił.

3. Zo byšće dialog Datowe polo wočinił, klikńće dwójce na jedne z tłóčatkow we wobłuku Linkowe pola abo Špaltowe pola. Wužiwajće dialog, zo byšće wubrał, hač a w kotrej měrje LibreOfficeDev ma wuličene mjezywuslědki pokazać.

Tłóčće na W porjadku, zo byšće dialog Pivotowa tabela wopušćił. Tłóčatko Filter so nětko zasadźuje, abo tłóčatko strony za kóžde datowe polo, kotrež sće we wobłuku Filtry wotkładł. Pivotowa tabela so dale deleka zasadźuje.

Podobne temy

Pivotowa tabela

Pivotowe tabele wobdźěłać

Pivotowe tabele formatěrować

Pivotowe tabele filtrować

Pivotowe tabele aktualizować

Pivotowe tabele zeskupić

Wudawanske wobłuki pivotoweje tabele wubrać

Pivotowe tabele zhašeć

Pivotowy diagram

Prošu podpěrajće nas!