Wobsah

# Datajowe formaty XML

LibreOfficeDev po standardźe dataje w datajowym formaće OpenDocument čita a składuje.

Datajowy format OpenDocument (ODF) je standardizowany datajowy format, kotryž so přez wjele softwarowych nałoženjow wužiwa. Móžeće na sydle Wikipedije dalše informacije namakać: wikipedia.org/wiki(OpenDocument.

## Mjena datajowych formatow OpenDocument

LibreOfficeDev slědowace datajowe formaty wužiwa:

Dokumentowy format | Datajowa kóncowka
--- | ---
ODF-tekst | *.odt
Tekstowa předłoha ODF | *.ott
Globalny dokument ODF | *.odm
Globalna dokumentowa předłoha ODF | *.otm
HTML-dokument | *.html
Dokumentowa předłoha HTML | *.oth
Tabelowy dokument ODF | *.ods
Tabelowa dokumentowa předłoha ODF | *.ots
Rysowanka ODF | *.odg
Rysowanska předłoha ODF | *.otg
Prezentacija ODF | *.odp
Prezentaciska předłoha ODF | *.otp
ODF-formla | *.odf
Datowa banka ODF | *.odb
Rozšěrjenje LibreOfficeDev | *.oxt

HTML-format format OpenDocument njeje.

Diagram ODF je mjeno datajoweho format za samostatne diagramy. Tutón format z kóncowku *.odc so tuchwilu njewužiwa.

## Wuwiće formata OpenDocument

Format OpenDocument so w běhu časa wuwiwa.

ODF-wersija | Datum schwalenja přez OASIS jako standard | Prěnja podpěrowaca wersija softwary
--- | --- | ---
ODF 1.0 | 2005-05-01 | OpenOffice.org 1.1.5 abo StarOffice 7
ODF 1.1 | 2007-02-02 | OpenOffice.org 2.2 abo StarOffice 8 Update 4
ODF 1.2 | 2011-09-30 | OpenOffice.org 3, StarOffice 9, Oracle Open Office
ODF 1.2 rozšěrjeny (modus kompatibelnosće) | — | LibreOffice 3.5
ODF 1.2 rozšěrjeny | — | OpenOffice.org 3.2 abo StarOffice 9.2
ODF 1.3 | 2021-06-16 | LibreOffice 7.0
ODF 1.3 rozšěrjeny | — | LibreOffice 7.0
ODF 1.4 | 2025-12-03 | LibreOffice 25.2
ODF 1.4 Extended | — | LibreOffice 25.2

W aktualnych wersijach móžeće wubrać, hač chceće swoje dokumenty w ODF 1.2 abo ODF 1.0/1.1 (za kompatibelnosć dele) składować. Wubjerće LibreOfficeDev – NastajenjaNastroje – Nastajenja… – Začitać/Składować – Powšitkowne a potom wersiju ODF-formata.

Jeli chceće druhi datajowy format jako standard definować, wubjerće LibreOfficeDev – NastajenjaNastroje – Nastajenja… – Začitać/Składować – Powšitkowne, zo byšće alternatiwne datajowe formaty za kóždy dokumentowy typ LibreOfficeDev namakał.

## Struktura XML-dataje

Dokumenty w datajowym formaće OpenDocument so jako komprimowane Zip-archiwy składuja, kotrež XML-dataje wobsahuja. Zo byšće sej XML-dataje wobhladał, móžeće dataju OpenDocument z dekomprimowacym programom wočinić. Slědowace dataje a zapisy su w datajach OpenDocument wobsahowane:

1. Tekstowy wobsah dokumenta je w dataji content.xml.

   Po standardźe so content.xml bjez formatěrowanskich elementow kaž zasunjenja abo łamanja linkow składuje, zo by so čas za składowanje a wočinjenje dokumenta miniměrował. Wužiwanje zasunjenjow a łamanjow linkow da so w ekspertowych nastajenjach aktiwizować, hdyž kajkosć /org.openoffice.Office.Common/Save/Document PrettyPrinting na true stajeće.

2. Dataja meta.xml metainformacije dokumenta wobsahuje, kotrež móžeće pod Dataja – Kajkosće… zapodać.

   Jeli dokument z hesłom składujeće, so dataja meta.xml njezaklučuje.

3. Dataja settings.xml dalše informacije wo nastajenjach za tutón dokument wobsahuje.

4. W dataji styles.xml namakaće předłohi, kotrež na dokument nałožuja a kotrež móžeće we woknje Předłohi widźeć.

5. Dataja meta-inf/manifest.xml strukturu XML-dataje wopisuje.

Přidatne dataje a rjadowaki móža w zipowanym datajowym formaće wobsahowane być.

## Definicija XML-formatow

Šema za formaty OpenDocument dadźa so na slědowacych wotkazach namakać.

- ODF 1.4

- ODF 1.3

- ODF 1.2

- ODF 1.1

- ODF 1.0

Podobne temy

Dokumenty wočinić

Dokumenty składować

Přirjadowanje dokumentowych typow Microsoft Office změnić

Asistent dokumentoweho konwertera

Prošu podpěrajće nas!