Wobsah

# Zakładne pisma

Podawa nastajenja za zakładne pisma we wašich dokumentach.

Móžeće tež zakładne pisma za aziske rěče a za rěče z kompleksnym tekstowym wuhotowanjom změnić, jeli podpěra za nje je w LibreOfficeDev – NastajenjaNastroje – Nastajenja – Rěče a narodne šemy – Powšitkowne zmóžnjena.

Tute nastajenja zakładne pisma za předdefinowane předłohi definuja. Móžeće tež předłohi standardneho teksta změnić abo přiměrić.

Přistup k tutomu přikazej …

Wočińće tekstowy dokument, wubjerće LibreOfficeDev – NastajenjaNastroje – Nastajenja… – LibreOfficeDev Writer – Zakładne pisma (zapadne).

Wočińće tekstowy dokument, wubjerće LibreOfficeDev – NastajenjaNastroje – Nastajenja… – LibreOfficeDev Writer – Zakładne pisma (aziske). Podpěra za aziske rěče dyrbi zmóžnjena być.

## Zakładne pisma

### Standard

Podawa pismo, kotrež so ma wotstawkowu předłohu Standard wužiwać. Pismo wotstawkoweje předłohi Standard so za nimale wšě wotstawkowe předłohi wužiwa, chibazo wotstawkowa předłoha eksplicitnje druhe pismo definuje.

### Wulkosć

Podawa wulkosć pisma.

### Nadpismo

Podawa pismo, kotrež so ma za nadpisma wužiwać.

### Lisćina

Podawa pismo a pismowu wulkosć za wotstawkowu předłohu Lisćina, kotraž so přez wšě wotwodźene wotstawkowe předłohi namrěwa.

Hdyž Format – Naličenske znamješka a čisłowanje Format – Naličenske znamješka a čisłowanje wuběraće, zo byšće wotstawk z čisłami abo naličenskimi znamješkami w tekstowym dokumenće formatěrować, program tute wotstawkowe předłohi awtomatisce připokazuje.

### Popis

Podawa pismo, kotrež so za popisy wobrazow a tabelow wužiwa.

### Zapis

Podawa pismo, kotrež so za zapisy, hesłarje a zapisy wobsaha wužiwa.

### Standard

Staja hódnoty, kotrež su w dialogu widźomne, na hódnoty standardneje instalacije wróćo.

Wobkrućenje so njejewi, doniž standardne hódnoty njejsu znowa začitali.

Prošu podpěrajće nas!