Wobsah

# Wo přetworjenju dokumentow Microsoft Office

LibreOfficeDev móže awtomatisce dokumenty Microsoft Office 97/2000/XP wočinić. Ale z někotrymi wuhotowanskimi funkcijemi a formatěrowanskimi atributam w kompleksnišich dokumentach Microsoft Office LibreOfficeDev rozdźělnje wobchadźa abo njepodpěruje je. Z toho wuńdźe, zo sej přetworjene dataje wěsty stopjeń manuelneho noweho formatěrowanja wužaduja. Stopjeń noweho formatěrowanja, kotryž da so wočakować, je proporcionalny ke kompleksnosći struktury a formatěrowanja žórłoweho dokumenta. LibreOfficeDev njemóže skripty Visual Basic wuwjesć, ale móže je začitać, zo by je analyzował.

Najnowše wersije LibreOfficeDev móža dokumentowe formaty Open XML Microsoft Office z kóncowkami docx, xlsx a pptx začitać a składować. Samsne wersije móža tež někotre skripty Visual Basic Excel wuwjesć, jeli tutu funkciju w LibreOfficeDev – NastajenjaNastroje – Nastajenja… – Začitać/Składować – VBA-Kajkosće zmóžnjeće.

Slědowace lisćiny powšitkowny přehlad funkcijow Microsoft Office podawaja, kotrež móhli k problemam přetworjenja wjesć. Te na wašu móžnosć wobsah přetworjeneho dokumenta wužiwać abo z nim dźěłać wliw nimaja.

## Microsoft Word

1. Awtomatiske twary

2. Změnowe zapiski

3. OLE-objekty

4. Wěste wodźenske elementy a formularowe pola Microsoft Office

5. Zapisy

6. Tabele, wobłuki a wjacešpaltowe formatěrowanje

7. Hyperwotkazy a zapołožki

8. Grafiki Microsoft WordArt

9. Animěrowane znamješka/animěrowany tekst

## Microsoft PowerPoint

1. Awtomatiske twary

2. Wotstupy tabulatorow, linkow a wotstawkow

3. Globalne pozadkowe grafiki

4. Zeskupjene objekty

5. Wěste multimedijowe efekty

## Microsoft Excel

1. Awtomatiske twary

2. OLE-objekty

3. Wěste wodźenske elementy a formularowe pola Microsoft Office

4. Pivotowe tabele

5. Nowe diagramowe typy

6. Wuměnjene formatěrowanje

7. Někotre funkcije/formle (hlejće deleka)

Jedyn přikład rozdźělow mjez Calc a Excel je wobchadźenje z logiskimi hódnotami (boolean). Zapodajće WĚRNO do celow A1 a A2.

- W Calc formla =A1+A2 hódnotu 2 wróća a formla =SUMA(A1;A2) tež 2 wróća.

- W Excel formla =A1+A2 hódnotu 2 wróća, ale formla =SUMA(A1;A2) 0 wróća.

Za detailowany přehlad wo přetworjenju dokumentow do a z formata Microsoft Office, hlejće migraciski přiručnik (jendźelsce).

## Dokumenty Microsoft Office wočinić, kotrež su přez hesło škitane

LibreOfficeDev móže slědowace dokumentowe typy Microsoft Office wočinić, kotrež su přez hesło škitane.

Format Microsoft Office | Podpěrana zaklučowanska metoda
--- | ---
Word 6.0, Word 95 | Słabe zaklučowanje XOR
Word 97, Word 2000, Word XP, Word 2003 | Zaklučowanje kompatibelne z Office 97/2000
Word XP, Word 2003 | Słabe zaklučowanje XOR ze staršich wersijow Word
Excel 2.1, Excel 3.0, Excel 4.0, Excel 5.0, Excel 95 | Słabe zaklučowanje XOR
Excel 97, Excel 2000, Excel XP, Excel 2003 | Zaklučowanje kompatibelne z Office 97/2000
Excel XP, Excel 2003 | Słabe zaklučowanje XOR ze staršich wersijow Excel

Dataje Microsoft Office, kotrež su z AES128 zaklučowane, dadźa so wočinić. Druhe zaklučowanske metody so njepodpěruja.

Podobne temy

Microsoft Office a LibreOfficeDev wužiwać

Přirjadowanje dokumentowych typow Microsoft Office změnić

Standardny datajowy format nastajić

Prošu podpěrajće nas!