Wobsah

# Čornoběłe ćišćenje

## Tekst a wobrazy čornoběłe ćišćeć

1. Wubjerće Dataja – Ćišćeć…. Rajtark Powšitkowne dialoga so wočini.

2. Klikńće na Kajkosće. To dialog Kajkosće za waš ćišćak wočini.

3. Wubjerće nastajenja za čornoběłe ćišćenje. Za dalše informacije hlejće přiručku swojeho ćišćaka.

4. Wobkrućće dialog Kajkosće a klikńće na Ćišćeć.

   Aktualny dokument so čornoběły ćišći.

## Čornoběłe ćišćenje w LibreOfficeDev Impress a LibreOfficeDev Draw

1. Wubjerće LibreOfficeDev – NastajenjaNastroje – Nastajenja… – LibreOfficeDev Impress abo LibreOfficeDev – NastajenjaNastroje – Nastajenja… – LibreOfficeDev Draw, kaž je trjeba.

2. Wubjerće potom Ćišćeć.

3. Wubjerće pod Kwalita pak Stopnje šěrje abo Čorny a běły a klikńće na W porjadku.

   Hdyž je jedne z tutych nastajenjow wubrane, so wšě prezentacije resp. rysowanki bjez barby ćišća. Jeli chceće jenož w čornym za aktualny ćišćerski proces ćišćeć, wubjerće nastajenje w Dataja – Ćišćeć… – LibreOfficeDev Draw/Impress.

   Stopnje šěrje wšě barby do maksimalnje 256 stopnjow wot čorneho do běłeho přetworja. Wšón tekst so w čornym ćišći. Pozadk, kotryž je w Format – Předłoha strony… – Pozadk nastajeny, so njećišći.

   Čorny a běły wšě barby do dweju hódnotow čorny a běły přetworja. Wšě ramiki wokoło objektow so w čornym ćišća. Wšón tekst so w čornym ćišći. Pozadk, kotryž je w Format – Předłoha strony – Pozadk nastajeny, so njećišći.

## Jenož tekst w čornym a běłym ćišćeć

W LibreOfficeDev Writer móžeće w barbje sformatěrowany tekst w čornym a běłym ćišćeć. Móžeće to pak za wšě na so slědowace tekstowe dokumenty činić, kotrež so maja ćišćeć pak jenož za aktualny ćišćerski proces.

## Wšě tekstowe dokumenty z čornym a běłym tekstom ćišćeć

1. Wubjerće LibreOfficeDev – NastajenjaNastroje – Nastajenja… – LibreOfficeDev Writer abo LibreOfficeDev – NastajenjaNastroje – Nastajenja… – /PRODUCTNAME Writer/Web.

2. Wubjerće potom Ćišćeć.

3. Markěrujće pod Wobsah Tekst čorny ćišćeć a klikńće na W porjadku.

   Wšě tekstowe dokumenty abo dokumenty HTML so z čornym tekstom ćišća.

## Aktualny tekstowy dokument z čornym a běłym tekstom ćišćeć

1. Wubjerće Dataja – Ćišćeć…. Klikńće potom na rajtark LibreOfficeDev Writer.

2. Wubjerće Tekst čorny ćišćeć a klikńće na Ćišćeć.

Podobne temy

Dialogi Ćišćeć

Dialog LibreOfficeDev – NastajenjaNastroje - Nastajenja…

Prošu podpěrajće nas!