Wobsah

# Tekstowe dataje eksportować

Dialog Tekstowe dataje eksportować wam zmóžnja, eksportowe nastajenja za tekstowe dataje postajić. Dialog so pokazuje, jeli daty tabeloweho dokumenta jako datajowy typ „Tekst CSV“ składujeće, a jeli kontrolny kašćik Filtrowe nastajenja wobdźěłać je w dialogu Składować jako markěrowany.

## Pólne nastajenja

Definuje pólne dźělatko, tekstowe dźělatko a znamješkowu sadźbu, kotrež so za tekstowy eksport wužiwaja.

### Znamješkowa sadźba

Podawa znamješkowu sadźbu za tekstowy eksport.

### Pólne dźělatko

Wubjerće abo zapodajće pólne dźělatko, kotrež datowe pola wotdźěluje.

### Tekstowe dźělatko

Wubjerće abo zapodajće tekstowe dźělatko, kotrež kóžde datowe polo wobdawa.

### Celowy tekst mjez pazorkami wudać

Eksportuje wšě tekstowe cele z načolnymi a kónčacymi pazorkami, kaž w polu Tekstowe dźělatko podate. Jeli to zmóžnjene njeje, so jenož tekstowe cele do pazorkow stajeja, kotrež znamješko Pólne dźělatko wobsahuja.

### Celowy wobsah kaž pokazany składować

Po standardźe so daty jako pokazane składuja, inkluziwnje nałožene ličbne formaty. Jeli kontrolny kašćik markěrowany njeje, so wobsah hrubych datow składuje - kaž w staršich wersijach softwary.

Wotwisujo wot ličboweho formata móhło składowanje celoweho wobsaha kaž pokazaneho hódnoty pisać, kotrež hižo njedadźa za import jako numeriske hódnoty interpretować.

### Kruta špaltowa šěrokosć

Eksportuje wšě datowe pola z krutej šěrokosću.

- Šěrokosć datoweho pola w eksportowanej tekstowej dataji so na aktualnu šěrokosć wotpowědneje špalty staja.

- Hódnoty so w formaće eksportuje, kotryž so tuchwilu w celi pokazuje.

- Jeli hódnota je dlěša hač kruta špaltowa šěrokosć, eksportuje so jako znamješkowy rjećazk ###.

- Jeli znamješkowy rjećazk je dlěši hač kruta špaltowa šěrokosć, wotrězuje so na kóncu.

- Wusměrjenja nalěwo, centrowany a naprawo so přez zasadźene mjezoty simuluja.

Podobne temy

Tekstowe CSV-dataje wočinić a składować

Prošu podpěrajće nas!