Wobsah

# Awtomatiske změny znjemóžnić

Po standardźe LibreOfficeDev wjele zwučenych pisanskich awtomatisce koriguje a nałožuje formatěrowanje, mjeztym zo pisaće. Móžeće awtomatiske změny z cmd ⌘Strg+Z cofnyć.

Tu widźiće, kak móžeće awtomatiske změny w LibreOfficeDev Calc znjemóžnić a zaso zmóžnić:

## Awtomatiske wudospołnjenje teksta abo ličbow

Hdyž něšto do cele zapodawaće, LibreOfficeDev Calc wam wotpowědowace zapodaće w samsnej špalće awtomatisce namjetuje. Tuta funkcija awtomatiske zapodaće rěka.

Zo byšće awtomatiske zapodaće zmóžnił a znjemóžnił, stajće abo wotstrońće hóčku před Nastroje – Awtomatiske zapodaće.

## Awtomatiske přetworjenje do datumoweho formata

LibreOfficeDev Calc wěste zapiski awtomatisce do datuma přetworja. Zapisk 1.1 na přikład so jako 1. januara aktualneho lěta po regionalnych nastajenjach wašeho dźěłoweho systema interpretuje a pokazuje so po datumowym formaće, kotryž za celu płaći.

Zo byšće zawěsćił, zo so zapisk jako tekst interpretuje, přidajće apostrof na spočatku zapiska. Apostrof so w celi njepokazuje.

## Pazorki so z typografiskimi pazorkami wuměnjeja

Wubjerće Nastroje – Nastajenja awtomatiskeje korektury…. Přeńdźće k rajtarkej Nastajenja narodneje šemy a wotstrońće hóčku před Wuměnić.

## Celowy wobsah so přeco z wulkim pismikom započina

Wubjerće Nastroje – Nastajenja awtomatiskeje korektury… Přeńdźće k rajtarkej Nastajenja. Wotstrońće hóčku před Kóždu sadu z wulkim pismikom započeć.

## Słowo z druhim słowom wuměnić

Wubjerće Nastroje – Nastajenja awtomatiskeje korektury…. Přeńdźće k rajtarkej Wuměnić. Wubjerće słowny por a klikńće na Zhašeć.

Podobne temy

Nastroje – Awtomatiske zapodaće

Nastroje – Nastajenja awtomatiskeje korektury…

Prošu podpěrajće nas!