Wobsah

# Swójske ramiki w tekstowych dokumentach

Móžeće wjele rozdźělnych celowych ramikow na wubrane cele w tabeli Writer a na cyłu tabelu nałožić. Druhe objekty w tekstowych dokumentach móža tež swójske ramiki měć. Móžeće na přikład předłoham strony, wobłukam a zasadźenym wobrazam abo diagramam ramiki připokazać.

1. Wubjerće celu abo celowy blok w tabeli Writer.

2. Wubjerće Tabela – Kajkosće….

3. Klikńće w dialogu na rajtark Ramiki.

4. Wubjerće ramikowe nastajenja, kotrež chceće nałožić a klikńće na W porjadku.

Nastajenja we wobłuku Linijowy porjad dadźa so wužiwać, zo byšće wjacore ramikowe stile nałožił.

## Wuběr celow

Wotwisujo wot wuběra celow wobłuk hinak wupada.

Wuběr | Linijowy porjad (wobłuk)
--- | ---
Jedna wubrana cela, kotraž ma wjace hač jedna cela, abo kursor w tabeli bjez wubraneje cele |
Tabela z jednej celu, cela je wubrana |
Cele we wubranej špalće |
Cele we wubranej lince |
Cyła tabela z 2 x 2 abo wjace wubranymi celemi |

## Standardne nastajenja

Klikńće na jedyn ze symbolow pod Přednastajenja, zo byšće wjacore ramiki nastajił abo wróćo stajił.

- Ćeńke šěre linije w symbolu ramiki pokazuja, kotrež so wróćo stajeja abo zhašeja.

- Ćmowe linije w symbolu linije pokazuja, kotrež so z wubranym linijowy stilom a wubranej barbu nastajeja.

- Tołste šěre linije w symbolu linije pokazuja, kotrež so njeměnjeja.

### Přikłady

Wubjerće blok 8 x 8 celow a potom Tabela – Kajkosće… – rajtark: Ramiki.

- Klikńće na lěwy symbol, zo byšće wšě linije zhašał. To wšě wonkowne a wšě nutřkowne linije wotstroni.

- Klikńće na druhi symbol wotlěwa, zo byšće wonkowny ramik nastajił a wšě druhe linije wotstronił.

- Klikńće na symbol naprawo wonka, zo byšće wonkowny ramik nastajił. Nutřkowne linije so njeměnjeja.

Nětko móžeće wupruwować, kotre linije druhe symbole nastajeja abo wotstronjeja.

## Swójske nastajenja

We wobłuku Swójski móžeće kliknyć, zo byšće jednotliwe linije přidał abo wotstronił. Přehlad linije w třoch rozdźělnych stawach pokazuje.

Klikńće wospjet na kromu abo róžk, zo byšće tři rozdźělne stawy přeběžał.

Linijowe typy | Wobraz | Woznam
--- | --- | ---
Čorna linija |  | Čorna linija wotpowědnu liniju wubranych celow nastaja. Linija so jako dypkowana linija pokazuje, hdyž linijowy stil 0,05 pt wuběraće. Dwójne linije so pokazuja, hdyž stil dwójneje linije wuběraće.
Šěra linija |  | Šěra linija so pokazuje, hdyž so wotpowědna linija wubranych celow njeměnja. Linija so na tutej poziciji njepřidawa abo njewotstronja.
Běła linija |  | Běła linija so pokazuje, hdyž so wotpowědna linija wubranych celow wotstronja.

### Přikłady

1. Wubjerće jednotliwu celu w tabeli Writer a wubjerće potom Tabela – Kajkosće… – Ramiki.

2. Wubjerće tołsty linijowy stil.

3. Zo byšće delni ramik nastajił, klikńće wospjet na delnju kromu, doniž tołstu liniju njewidźiće.

Wšě cele w tabeli Writer maja znajmjeńša po standardźe lěwu a delnju liniju. Najwjace celow w tabelowym perimetrje ma po standardźe wjace linijow.

Wšě linije, kotrež so w přehledźe běłe pokazuja, so z cele wotstronja.

Swójske ramiki w celach

Ramiki za znamješka definować

Ramiki za strony definować

Ramiki za wotstawki definować

Prošu podpěrajće nas!