Wobsah

# Dokument

Hyperwotkazy do někajkeho dokumenta abo cilow w dokumenće dadźa so z pomocu rajtarka Dokument z dialoga Hyperwotkaz wobdźěłać.

Přistup k tutomu přikazej …

Klikńće na symbol Hyperwotkaz w symbolowej lajsće Standard a potom na Dokument.

## Dokument

### Šćežka

Zapodajće URL za dataju, kotruž chceće wočinić, hdyž na hyperwotkaz klikaće. Jeli cilowy wobłuk njepodawaće, so dataja w aktualnym dokumenće abo wobłuku wočinja.

Jeli so URL na rjadowak poćahuje, so standardny datajowy zrjadowak wašeho dźěłoweho systema wočinja a pokazuje wobsah podateho rjadowaka.

### Dataju wočinić

Wočinja dialog Wočinić, hdźež móžeće dataju wubrać.

## Cil w dokumenće

### Cil

Podawa cil za hyperwotkaz do dokumenta, kotryž je pod Šćežka podaty.

### Cil w dokumenće

Wočinja dialog Cil w dokumenće. Dialog elementy ciloweho dokumenta kaž nadpisma, tabele, wobłuki a wjace pokazuje. Wubjerće element w dialogu a klikńće na Nałožić. Zo byšće dialog začinił, klikńće na Začinić.

Cil w dokumenće

### URL

Podawa URL, kotryž ze zapiskow w Šćežka a Cil wuchadźa.

### Dalše nastajenja

#### Wobłuk

Zapodajće mjeno wobłuka, w kotrymž chceće cilowu dataju wočinić, abo wubjerće předdefinowany wobłuk z lisćiny. Jeli tute polo prózdne wostajeće, so cilowa dataja w aktualnym woknje wobhladowaka wočini.

#### Forma

Podawa, hač so hyperwotkaz jako tekst abo jako tłóčatko zasadźuje.

#### Podawki

Wočinja dialog Makro připokazać, w kotrymž móžeće podawkam kaž na přikład myška nad objektom abo hyperwotkaz wuwabić swójske programowe kody připokazać.

#### Tekst

Podawa widźomny tekst abo popis tłóčatka za hyperwotkaz.

#### Mjeno

Zapodajće mjeno za hyperwotkaz. LibreOfficeDev značku NAME do hyperwotkaza zasadźuje.

Podobne temy

Hyperwotkaz

Prošu podpěrajće nas!