Wobsah

# Makro

Wočinja dialog Makro, hdźež móžeće makra LibreOfficeDev Basic wutworić, wobdźěłać, rjadować a wuwjesć.

## Mjeno makra

Pokazuje mjeno wubraneho makra. Zo byšće mjeno makra wutworił abo změnił, zapodajće tu mjeno.

## Makro z / Makro składować w

Nalistuje biblioteki a module, hdźež móžeće swoje makra wočinić abo składować. Zo byšće makro z wěstym dokumentom składował, wočińće dokument a potom tutón dialog.

## Wuwjesć / Składować

Wuwjedźe aktualne makro abo składuje jo.

## Připokazać

Wočinja dialog Přiměrić, hdźež móžeće menijowemu přikazej, symbolowej lajsće abo podawkej wubrane makro připokazać.

## Wobdźěłać

Startuje editor LibreOfficeDev Basic a wočinja wubrane makro za wobdźěłowanje.

## Nowy/Zhašeć

Wutwori nowe makro abo zhaša wubrane makro.

Zo byšće nowe makro wutworił, wubjerće modul „Standard“ w lisćinje Makro z a klikńće potom na Nowy.

Zo byšće makro zhašał, wubjerće jo a klikńće potom na Zhašeć.

## Rjadować

Wočinja dialogMakro rjadować, hdźež móžeće nowe makrowe module, dialogi a biblioteki přidać abo eksistowace wobdźěłać abo zhašeć.

### Modul/Dialog

Nalistuje eksistowace makra a dialogi.

Móžeće modul abo dialog mjez bibliotekami ćahnyć a pušćić.

Zo byšće dialog abo modul kopěrował, dźeržće tastu CmdStrg stłóčenu, mjeztym zo ćahaće a pušćeće.

### Wobdźěłać

Wočinja wubrane makro abo wubrany dialog za wobdźěłowanje.

### Nowy

Wutwori nowy modul.

Wutwori nowy dialog.

### Rajtark Biblioteki

Zmóžnja wam makrowe biblioteki rjadować.

### Městno

Wubjerće městno, kotrež makrowe biblioteki wobsahuje, kotrež chceće rjadować.

### Biblioteka

Nalistuje makrowe biblioteki na wubranym městnje.

### Wobdźěłać

Wočinja editor LibreOfficeDev Basic, zo byšće móhł wubranu biblioteku změnić.

### Hesło

Připokazuje abo wobdźěłuje hesło za wubranu biblioteku. Biblioteki „Standard“ njemóža hesło měć.

### Nowy

Wutwori nowu biblioteku.

### Mjeno

Zapodajće mjeno za nowy modul, dialog abo nowu biblioteku.

### Připowěsnyć

Pytajće biblioteku LibreOfficeDev Basic, kotruž chceće aktualnej lisćinje přidać a klikńće potom na Wočinić.

Prošu podpěrajće nas!