Wobsah

# Ze skupinami dźěłać

Móžeće wjacore grafiske objekty do skupiny kombinować, zo byšće móhł je kaž jednotliwy objekt wužiwać.

Móžeće wšě objekty w skupinje hromadźe přesunyć, přetworić, jich wulkosć změnić, skomolić abo konwertować, a móžeće kóždy čas do skupiny zastupić, zo byšće jednotliwe objekty změnił.

Móžeće kajkosće změnić (linijowa wulkosć, pjelnjenska barba a wjace) wšěch objektow w skupinje hromadźe změnić, a móžeće do skupiny zastupić a jednotliwe objekty změnić.

Skupiny dadźa so tež zakašćikować, zo bychu skupiny w druhich skupinach tworili.

### Objekty zeskupić

1. Wubjerće objekty hromadźe, kotrež chceće zeskupić. Dźeržće tastu Umsch (⇧) stłóčenu, mjeztym zo na jednotliwe objekty klikaće.

2. Klikńće z prawej tastu na jedyn z wubranych objektow, zo byšće kontekstowy meni wočinił. W Calc abo Writer su přikazy w podmeniju Zeskupić, mjeztym zo su w Impress abo Draw direktnje horjeka w kontekstowym meniju.

3. Wubjerće Skupina.

   Zo byšće objekty wubrał, móžeće tež wuběranski wobłuk wokoło objektow ćahnyć.

Móžeće na přikład wšě objekty w logu předewzaća zeskupić, zo byšće logo jako jednotliwy objekt přesunył a jeho wulkosć změnił.

Po tym zo sće objekty zeskupił, so cyła skupina wuběra, hdyž dźěl skupiny wuběraće.

### Do skupiny zastupić

1. Klikńće z prawej tastu na objekt skupiny. W Calc abo Writer su přikazy w podmeniju Zeskupić, mjeztym zo su w Impress abo Draw direktnje horjeka w kontekstowym meniju.

2. Wubjerće Do skupiny zastupić.

3. Nětko móžeće jednotliwy objekt w skupinje wubrać a wobdźěłać.

Móžeće objekty w tutym modusu skupinje přidać a ze skupiny zhašeć.

Objekty, kotrež dźěl skupiny njejsu, so ze stuženymi barbami pokazuja.

### Skupinu wopušćić

1. Klikńće z prawej tastu na objekt skupiny. W Calc abo Writer su přikazy w podmeniju Zeskupić, mjeztym zo su w Impress abo Draw direktnje horjeka w kontekstowym meniju.

2. Wubjerće Skupinu wopušćić.

Zo byšće skupinu w Draw abo Impress wopušćił, móžeće tež něhdźe zwonka skupiny dwójce kliknyć.

### Zeskupjenje zběhnyć

1. Klikńće z prawej tastu na objekt skupiny. W Calc abo Writer su přikazy w podmeniju Zeskupić, mjeztym zo su w Impress abo Draw direktnje horjeka w kontekstowym meniju.

2. Wubjerće Zeskupjenje zběhnyć.

Nětko móžeće wšě objekty jako jednotliwe objekty wubrać a wobdźěłać.

Podobne temy

Pod tym ležace objekty wubrać

Objekty zeskupić

Prošu podpěrajće nas!