Podmeni wobsahoweho wodźenskeho elementa

Wobsah

# Wobsahowe wodźenske elementy

Wobsahowy wodźenski elementy je zastupowacy tekst, w kotrymž so aktualny wobsah wuměnja, hdyž do wodźenskeho elementa klikaće. Wobsahowe wodźenske elementy su indiwiduelne wodźenske elementy, kotrež dadźa so předłoham, formularam a dokumentam přidać a za wužiwanje přiměrić. Wobsahowe wodźenske elementy móža instrukcije k dispoziciji stajić a wodźenske elementy nastajić so zhubić, hdyž wužiwarjo swój tekst zapodawaja.

Přistup k tutomu přikazej …

#### Z menijoweje lajsty:

Wubjerće Formulary – Wobsahowe wodźenske elementy.

Wobsahowe wodźenske elementy maja wjele kajkosćow a su podobne na zestarjene wodźenske elementy, ale da so z nimi lóšo dźěłać a dadźa so formatěrować.

## Rich Text

Wobsahuje swójski sformatěrowany tekst abo druhe elementy, na přikład tabele, wobrazy abo druhe wobsahowe wodźenske elementy.

## Luty tekst

Wobsahowy wodźenski element luteho teksta je na luty tekst w jednym wotstawku abo we wjacorych wotstawkach wobmjezowany. Na rozdźěl wot rich text njemóže druhe elementy kaž na přikład tabele, wobrazy abo druhe wobsahowe wodźenske elementy wobsahować.

## Wobraz

Wobsahuje jednotliwy wobraz, kotryž je jako jako-znamješko zakótwjeny. Hdyž na wobsahowy wodźenski element klikaće, so dialog „Dataju wočinić“ wočinja, zo by wuměnu za wobrazowy zastupowacy tekst k dispoziciji stajił.

## Kontrolny kašćik

Wobsahuje jednotliwe znamješko kontrolneho kašćika, z kotrymž móžeće interagěrować. Hdyž na wobsahowy wodźenski element klikaće, so kontrolny status kontrolneho kašćika změni.

## Kombinaciske polo

Wobsahuje wuběranski meni lisćinowych zapiskow, kotrež móžeće wubrać a tekstowe polo, kotrež móžeće direktnje wobdźěłać.

## Wuběranska lisćina

Wobsahuje wuběranske tłóčatko z lisćinu pokazowanskeho teksta a hódnotowe pory. Na rozdźěl wot kombinaciskeho pola wuběranska lisćina wužiwarjam njezmóžnja, swójske zapodaće přewjesć.

## Datum

Wobsahuje protykowy wodźenski element. Wobmjezuje tekst na jednotliwy wotstawk.

## Kajkosće

Zmóžnja nastajenje wšelakich kajkosćow za wobsahowy wodźenski element, kotryž je pod aktualnym kursorom.

Podobne temy

Wobsahowe wodźenske elementy w LibreOfficeDev Writer

Prošu podpěrajće nas!