Wobsah

# Formularowe dokumenty XML (XForms)

XForms su nowy typ webformulara, kotryž je so wot World Wide Web Consortium wuwił. Model XForm je w XML (Extensible Markup Language) definowany. Model separatne wotrězki wužiwa, zo by wopisał, što formular čini a kak formular wupada. Móžeće specifikaciju za XForms na https://www.w3.org/MarkUp/Forms/ čitać.

## Z XForms dźěłać

W LibreOfficeDev je dokument XForms specialny typ dokumenta Writer. Naćiskowy modus za dokument XForm ma přidatne symbolowe lajsty a wobłuki.

Po tym zo sće dokument XForms wutworił a składował, móžeće dokument wočinić, formular wupjelnić a změny na serwer pósłać.

## Nowy dokument XForms wutworić

1. Wubjerće Dataja – Nowy – Formularowy dokument XML.

   Naćiskowe wokno XForms so w prózdnym dokumenće Writer wočinja.

2. Naćisńće swój formular.

- Zasadźće wodźenski element, wubjerće standardny model we wobhladowaku kajkosćow a zapodajće wjazansku instrukciju.

- Přidajće instancy element w Datowym nawigatorje.

- Začitajće nowu instancu z dataje XML a přidajće relewantnym elementam XML abo atributam wodźenske elementy.

## Dokument XForms wočinić

- Wubjerće Dataja – Wočinić… a potom dokument XForms. Dokument XForms ma samsnu datajowu kóncowku kaž tekstowy dokument Writer (*.odt).

## Dokument XForms wobdźěłać

Wočińće dokument XForms a wužiwajće slědowace symbolowe lajsty a wokna:

- Symbolowa lajsta Formularowy naćisk

- Symbolowa lajsta Formularowe wodźenske elementy

- Datowy nawigator

- Formularowy nawigator

Prošu podpěrajće nas!