Wobsah

# Makro

Podawa makro, kotrež so ma wuwjesć, hdyž na wobraz, wobłuk abo OLE-objekt klikaće.

Přistup k tutomu přikazej …

Wubjerće Format – Wobraz – Kajkosće… – rajtark: Makro.

Wubjerće Format – Wobłuk a objekt – Kajkosće… – rajtark: Makro.

Wubjerće Nastroje – Awtomatiski tekst – tłóčatko: Awtomatiski tekst – Makro….

Wubjerće Nastroje – Wobrazowa karta…. Wočińće kontekstowy meni a wubjerće Makro….

Wubjerće Format – Znamješko – rajtark: Hyperwotkaz – tłóčatko: Podawki….

## Podawk

Nalistuje podawki, kotrež móža makro startować. Jenož podawki, kotrež su za wubrany objekt relewantne, so nalistuja.

Slědowaca tabela objektowe typy a podawki nalistuje, kotrež móža makro startować:

Podawk | Podawkowy startowak | OLE-objekt | Wobraz | Wobłuk | Awtomatiski tekst | Wobłuk wobrazoweje karty | Hyperwotkaz
--- | --- | --- | --- | --- | --- | --- | ---
Na objekt kliknyć | objekt je wubrany | ✓ | ✓ | ✓ |  |  |
Myška nad objektom | pokazowak myški so nad objekt pohibuje | ✓ | ✓ | ✓ |  | ✓ | ✓
Hyptertekstowy wotkaz zahibać | Klika so na hyperwotkaz, kotryž je objektej připokazany | ✓ | ✓ | ✓ |  |  | ✓
Myška objekt wopušća | pokazowak myški so wot objekta preč pohibuje | ✓ | ✓ | ✓ |  | ✓ | ✓
Wobraz je so wuspěšnje začitał | wobraz je so wuspěšnje začitał |  | ✓ |  |  |  |
Čitanje wobraza je so přetorhnyło | wužiwar je čitanje wobraza přetorhnył (na přikład při sćahowanju) |  | ✓ |  |  |  |
Wobraz njeda so začitać | wobraz njeje so wuspěšnje začitał |  | ✓ |  |  |  |
Zapodaće alfaznamješkow | tekst so zapodawa |  |  | ✓ |  |  |
Zapodaće druhich hač alfaznamješkow | Wodźenske znamješka, na přikład tabulatory (↹) a łamanja linkow so zapodawaja |  |  | ✓ |  |  |
Wulkosć wobłuka změnić | wulkosć wobłuka so měnja |  |  | ✓ |  |  |
Wobłuk přesunyć | wobłuk so přesuwa |  |  | ✓ |  |  |
Do zasadźowanja awtomatiskeho teksta | prjedy hač so awtomatiski tekst zasadźuje |  |  |  | ✓ |  |
Po zasadźowanju awtomatiskeho teksta | po zasadźowanju awtomatiskeho teksta |  |  |  | ✓ |  |

Za podawki, kotrež su z wodźenskimi elementami w formularach zwjazane, hlejće Kajkosće wodźenskich elementow abo Formularowe kajkosće.

## Připokazana akcija

Podajće makro, kotrež so ma wuwjesć, hdyž wubrany podawk wustupuje.

Wobłuki wam zmóžnjeja, wěste podawki z funkciju zwjazać, kotraž potom rozsudźa, hač so ma podawk přez LibreOfficeDev Writer abo přez funkciju předźěłać. Hlejće pomoc LibreOfficeDev Basic za dalše informacije.

### Makro z

Nalistuje program LibreOfficeDev a někajki dokument LibreOfficeDev. Wubjerće w tutej lisćinje městno, hdźež chceće makro wubrać.

### Eksistowace makra

Nalistuje makra, kotrež su k dispoziciji. Wubjerće makro, kotrež chceće wubranemu podawkej připokazać a klikńće potom na Připokazać.

## Připokazać

Připokazuje wubranemu podawkej wubrane makro.

## Wotstronić

Wotstronja makrowe připokazanje z wubraneho zapiska.

Prošu podpěrajće nas!