Wobsah

# Fontwork za grafiske tekstowe wuměłstwo

Móžeće Fontwork wužiwać, zo byšće objekty grafiskeho tekstoweho wuměłstwa wutworił.

## Objekt Fontwork wutworić

1. Jeli symbolowu lajstu Rysowanka abo symbolowu lajstu Fontwork njewidźiće, wubjerće Napohlad – Symbolowe lajsty, zo byšće symbolowu lajstu zmóžnił.

2. Klikńće w symbolowej lajsće Rysowanka abo w symbolowej lajsće Fontwork na symbol Galerija Fontwork.

   Galerija Fontwork

3. Wubjerće w dialogu Galerija Fontwork předłohu Fontwork a klikńće na W porjadku.

   Objekt Fontwork so do wašeho dokumenta zasadźi. Objekty Fontwork su swójske twary. Ze symbolowej lajstu 3D-nastajenja móžeće kóždy čas napohlad wot 2D do 3D a wróćo přepinać.

4. Klikńće dwójce na objekt, zo byšće modus tekstoweho wobdźěłanja wočinił.

5. Wuměńće standardny tekst Fontwork ze swójskim tekstom.

6. Tłóčće Esc, zo byšće modus tekstoweho wobdźěłanja spušćił.

## Objekt Fontwork wobdźěłać

1. Klikńće na objekt Fontwork. Jeli objekt Fontwork so w pozadku zasadźuje, dźeržće tastu cmd ⌘Strg stłóčenu, mjeztym zo klikaće.

   Symbolowa lajsta Fontwork so pokaza. Jeli symbolowu lajstu Fontwork njewidźiće, wubjerće Napohlad – Symbolowe lajsty – Fontwork.

2. Klikńće na symbol w symbolowej lajsće Fontwork.

   Slědowace symbole su k dispoziciji:

- Galerija Fontwork – přidawa dalši objekt Fontwork,

- Twar Fontwork – wobdźěłuje twar,

- Pismiki Fontwork ze samsnej wysokosću – měnja wysokosć znamješkow,

- Wusměrjenje Fontwork – wusměrja tekst,

- Znamješkowy wotstup Fontwork – měnja znamješkowy wotstup a kerning.

## Dalše atributy Fontwork wobdźěłać

1. Klikńće na objekt Fontwork. Jeli objekt Fontwork so w pozadku zasadźuje, dźeržće tastu cmd ⌘Strg stłóčenu, mjeztym zo klikaće.

2. Wubjerće kajkosće ze symboloweje lajsty Kajkosće rysowanskeho objekta. Móžeće linijowu tołstosć, linijowu barbu, pjelnjenski stil a wjace změnić.

Podobne temy

Symbolowa lajsta Fontwork

Text along Path

Prošu podpěrajće nas!