Wobsah

# Dźělenje złóžkow

Postaja nastajenja za awtomatiske dźělenje złóžkow za jednotliwe wotstawki.

Přistup k tutomu přikazej …

#### Z bóčnicy:

Wubjerće Kajkosće – Wotstawk – Dźělenje złóžkow

Dźělenje złóžkow

Wokno Wotstawk bóčnicy dźělenje złóžkow jenož za jednotliwe wotstawki staja. Wužiwajće dialog Tekstowy běh za přistup k nastajenjam dźělenja złóžkow za dokument abo předłohu abo dialog Dźělenje złóžkow, zo byšće słowa jednotliwje dźělił.

## Dźělenje złóžkow

Klikńće na symbol Dźělenje złóžkow, zo byšće awtomatiske dźělenje złóžkow přepinał. Hdyž tute nastajenje je zmóžnjene, LibreOfficeDev Writer awtomatisce trěbne dźělatka do wotstawka zasadźuje.

Dźělenje złóžkow

Přidatne nastajenja dźělenja złóžkow su k dispoziciji, hdyž dźělenje złóžkow je zaktiwizowane. Wužiwajće tute nastajenja, zo byšće přiměrił, hdźež so dźělatka zasadźuja.

## WULKE PISMIKI dźělić

Słowa dźělić, kotrež su dospołnje we wulkich pismikach napisane, na přikład inicialne słowa.

WULKE PISMIKI dźělić

## Poslednje słowo we wotstawku dźělić

Dźěli poslednje słowo wotstawkow. Hdyž tutu funkciju znjemóžnjeće, so wutworjenje nimale prózdnych linkow zadźěwa, kotrež jenož poł słowa wobsahuja.

Poslednje słowo wotstawka dźělić

## Poslednju dospołnu linku wotstawka dźělić

Znjemóžńće tutón kontrolny kašćik, zo byšće dźělenju poslednjeje linki wotstawka zadźěwał. Dźělene słowo so do přichodneje linki přesuwa, jeli je dosć ruma za to. Přez to budźe poslednja linka wotstawka dlěša a prózdny rum mjez wotstawkami so redukuje.

Poslednju dospołnu linku wotstawka dźělić

## Přez špalty dźělić

Znjemóžńće tutón symbol, zo byšće tomu zadźěwał, zo so přez špalty, zwjazany wobłuk abo stronu dźěli. Dźělena linka so do přichodneje špalty, přichodneho wobłuka abo přichodneje strony přesunje.

Přez špalty dźělić

## Přez strony dźělić

Znjemóžńće tutón symbol, zo byšće tomu zadźěwał, zo so přez strony dźěli. Dźělena linka so do přichodneje strony přesunje.

Přez strony dźělić

## Přez dwójne strony dźělić

Znjemóžńće tutón symbol, zo byšće tomu zadźěwał, zo so přez dwójnu stronu dźěli. (Dwójna strona so z dweju stronow zestaja, kotrejž so čitarjej naraz pokazujetej.) Dźělena linka so do přichodneje dwójneje strony přesunje.

Přez dwójnu stronu dźělić

## Na kóncu linki

Zapodajće minimalnu ličbu znamješkow, kotrež maja na kóncu linki wostać, prjedy hač so dźělatko zasadźuje.

## Na spočatku linki

Zapodajće minimalnu ličbu znamješkow, kotrež so maja na spočatku linki zjewić, po tym zo sće dźělatko zasadźił.

## Na so sćěhowace linki

Zapodajće maksimalnu ličbu na so sćěhowacych linkow, kotrež dadźa so dźělić.

## Wobstatk kompozituma

Nastajće 3 (abo wjace) znamješka, zo byšće dźělenje złóžkow w danšćinje, nižozemšćinje, němčinje, madźaršćinje, norwegšćinje a šwedšćinje polěpšił, zo by so dźělenje złóžkow mjez wobstatkami zestajeneho słowa preferowało, město toho zo by so druhi (třeći atd.) wobstatk direktnje za jeho 2 znamješkomaj dźělił.

## Słowna dołhosć

Zapodajće minimalnu słownu dołhosć w znamješkach, kotraž da so dźělić.

## Wobłuk dźělenja złóžkow

Wobłuk dźělenja złóžkow definuje maksimalnu wulkosć prózdneho ruma, kotryž je na kóncu linki dowoleny (abo kotryž smě so linkam w blokowej sadźbje přidać), prjedy hač Writer pospytuje, přichodne słowo dźělić, zo by wotstup polěpšił. Wjetši wobłuk dźělenja złóžkow njerunu prawu kromu wutworja, dokelž mjenjej słowow so dźěli. Mjeńši wobłuk dźělenja złóžkow k hładšej prawej kromje wjedźe, dokelž wjace słowow so dźěli, zo by prózdny rum pjelniło. Zo byšće dźělenje złóžkow redukował, zapodajće dołhosć wobłuka dźělenja złóžkow.

Zo byšće wobłuk dźělenja złóžkow za poslednju linku tabelow nastajił, zapodajće jeho dołhosć. Tabelowy kónčny wobłuk čitajomnosć polěpšuje, hdyž stronu wobroćeće. Hdyž hódnotu wuběraće, kotraž je štyri króć tak wulka kaž pismowa wulkosć, so dźělenje złóžkow 7-8-pismikowych słowow abo krótšich zadźěwa. Zadźěwa tež łamanju dlěšich słowow pola prěnich 4-5 pismikow abo do toho. Jeli je na 0 stajeny, so kónčny wobłuk strony jako tabelowy kónčny wobłuk wužiwa.

Podobne temy

Dźělenje złóžkow wužiwać

Dźělenju złóžkow za wěste słowa zadźěwać

Hyphenation

Tekstowy běh

Paragraph

Prošu podpěrajće nas!