Wobsah

# Asistent serijoweho lista – adresy

Podajće přijimarjow za dokument serijoweho lista kaž tež wuhotowanje adresoweho bloka.

Asistent serijoweho lista tutu stronu wočinja, jeli asistent w tekstowym dokumenće startujeće, kotryž hižo pola datoweje banki wobsahuje. Jeli so asistent direktnje z tutej stronu, so popis tłóčatka Adresowu lisćinu wubrać do Druhu adresowu lisćinu wubrać změni.

Titul tuteje strony je Adresowy blok zasadźić za listy a Adresowu lisćinu wubrać za e-mejlowe powěsće.

## Adresowu lisćinu wubrać

Wočinja dialog Adresowu lisćinu wubrać, hdźež móžeće datowe žórło za adresy wubrać, nowe adresy přidać abo něšto do noweje adresoweje lisćiny zapodać.

Hdyž někotre datowe sadźby w datowym žórle tabeloweho dokumenta Calc wobdźěłujeće, kotrež so hižo za serijowy list wužiwa, tute změny w serijowym lisće widźomne njejsu.

## Tutón dokument ma adresowy blok wobsahować

Přidawa dokumentej serijoweho lista adresowy blok.

Wubjerće wuhotowanje adresoweho bloka, kotrež chceće wužiwać.

Jeli Tutón dokument dyrbi adresowy blok wobsahować wuběraće, so třeći a štwórty krok na tutej stronje zmóžnitej. Potom dyrbiće elementy adresoweho bloka a pólne mjena zjednoćić, kotrež so w mejlce wužiwaja.

### Linki z prózdnymi polemi potłóčić

Zmóžńće to, zo byšće prózdne linki w adresy wuwostajił.

### Wjace

Wočinja dialog Adresowy blok wubrać.

### Pola přirjadować

Wočinja dialog Pola přirjadować.

Doniž wšě adresowe elementy ze špaltowym nadpismom zjednoćene njejsu, njemóžeće asistent serijoweho lista z tłóčatkom Dokónčić skónčić abo ze štwórtym krokom asistenta pokročować.

### Tłóčatce: Přepytać

Wužiwajće tłóčatce Přepytać, zo byšće přehlad informacijow z předchadneje abo přichodneje datoweje sadźby pokazał.

Přichodny krok: Asistent serijoweho lista – Narěčenje wutworić

Abo móžeće na tłóčatko Dokónčić kliknyć a symbolowu lajstu Serijowy list wužiwać, zo byšće proces serijoweho lista dokónčił.

Podobne temy

Asistent serijoweho lista – přehlad

Prošu podpěrajće nas!