Wobsah

# Pisma

Wuměni pismo z pismom wašeje wólby. Narunanje pismo jenož naruna, hdyž so na wobrazowce pokazuje, abo na wobrazowce a při ćišćenju. Narunanje pismowe nastajenja njeměnja, kotrež su w dokumenće składowane.

Jeli chceće, móžeće standardne narunanske pismo přepisać, kotrež waš dźěłowy system wužiwa, hdyž na pismo w dokumenće storči, kotrež k dispoziciji njeje.

Přistup k tutomu přikazej …

Wubjerće LibreOfficeDev – NastajenjaNastroje – Nastajenja… –LibreOfficeDev – Pisma.

Narunanje pisma tež pokazanje pismow na wužiwarskim powjerchu LibreOfficeDev wobwliwuje.

Někotre nastajenja njedadźa so wróćo stajić, hdyž su so wobdźěłali. Stajće pak změny manuelnje wróćo pak klikńće na Přetorhnyć a wočińće zaso dialog Nastajenja.

## Wuměnjensku tabelu nałožić

Zmóžnja nastajenja narunanja pismow, kotrež definujeće.

## Narunanska tabela

Nalistuje originalne pismo a narunanske pismo. Wubjerće Přeco, zo byšće pismo wuměnił, samo hdyž originalne pismo je na wašim systemje instalowane. Wubjerće Jenož wobrazowka, zo byšće pismo wobrazowki wuměnił a zo njebyšće ženje pismo za ćišćenje wuměnił.

Kontrolny kašćik Přeco | Kontrolny kašćik Jenož wobrazowka | Narunanska akcija
--- | --- | ---
zmóžnjeny | prózdny | Narunanje pismow na wobrazowce a při ćišćenju, hač pismo je instalowane abo nic.
zmóžnjeny | zmóžnjeny | Narunanje pismow na wobrazowce, hač pismo je instalowane abo nic.
prózdny | zmóžnjeny | Narunanje pismow jenož na wobrazowce, ale jenož, jeli pismo k dispoziciji njeje.
prózdny | prózdny | Narunanje pismow na wobrazowce a při ćišćenju, ale jenož, jeli pismo k dispoziciji njeje.

## Pismo

Zapodajće abo wubjerće pismo, kotrež chceće wuměnić.

## Wuměnić z

Zapodajće abo wubjerće mjeno narunanskeho pisma.

## Nałožić

Nałožuje wubrane narunanje pisma.

Nałožić

## Zhašeć

Zhaša wubrane narunanje pisma.

Zhašeć

## Pismowe nastajenja za žórłowe teksty HTML a Basic

Wubjerće pismo a pismowu wulkosć za pokazanje žórłoweho koda HTML a Basic.

### Pisma

Wubjerće pismo za pokazanje žórłoweho koda HTML a Basic. Wubjerće Awtomatiski, zo byšće awtomatisce přihódne pismo namakał.

### Jenož njeproporcionalne pisma

Zmóžńće tute nastajenje, zo byšće jenož njeproporcionalne pisma w lisćinowym polu Pisma pokazał.

### Wulkosć

Wubjerće pismowu wulkosć za pokazanje žórłoweho koda HTML a Basic.

Prošu podpěrajće nas!