Wobsah

# Awtomatiske redigowanje

Wužiwajće awtomatiske redigowanje, zo byšće słowa a mustry definował, kotrež so awtomatisce za redigowanje markěruja.

Awtomatiske redigowanje redigowanje dokumentow LibreOfficeDev wosnadnja, kotrež tekstowe wotrězki wobsahuja, kotrež dyrbja so sensibelnosće abo priwatnosće dla schować.

Přistup k tutomu přikazej …

Wubjerće Nastroje – Awtomatisce redigować

Tuta funkcija so w dokumentach jako wužitna wopokazuje, kotrež wjacore mjena a druhe wosobinske informacije (na př. kreditne karty, telefonowe čisła atd.) wobsahuja. Manuelne redigowanje tutych dźělow dokumenta by sej nahladnu prócu wužadował, awtomatiske redigowanje wšak móže tutón nadawk na eficientniše wašnje spjelnić.

## Cile wutworić

Cile su prawidła a mustry, kotrež awtomatiske redigowanje wužiwa, zo by dźěle dokumenta namakało, kotrež so maja za redigowanje markěrować.

Zo byšće nowy cil wutworił, klikńce na tłóčatko Cil přidać.

Dialog Cil přidać so zjewi, zo by wam zmóžnił, Mjeno za nowy cil definować a tež jeho Typ a Wobsah wubrać. Su tři typy cilow, kotrež móžeće z wuběranskeje lisćiny Typ wubrać:

- Tekst: Awtomatiske redigowanje za wšěmi wustupowanjemi podateho teksta pyta a markěruje je za znjespóznajomnjenje.

- Regularny wuraz: Definujće regularny wuraz, zo byšće jón wužiwał, zo byšće dokument přepytał. Wšě wotpowědniki so za znjespóznajomnjenje markěruja.

- Předdefinowany: Wubjerće předdefinowane regularny wurazy, zo byšće wobsah kaž čisła kreditnych kartow, e-mejlowe adresy a tak dale awtomatisce znjespóznajomnił.

Přidajće wšě cile, kotrež chceće na swój dokument nałožić a klikńće na W porjadku. To dokument w LibreOfficeDev draw jako rysowanku ze wšěmi cilemi wočinja, kotrež su z nastrojom Praworóžkowe redigowanje awtomatisce znjespóznajomnjene.

Pokročujće z redigowanjom dalšich dźělow generowaneho dokumenta a ćišćće jón abo eksportujće jón jako PDF.

Hlejće stronu pomocy Lisćina regularnych wurazow, zo byšće wjace wo tym zhonił, kak móžeće regularne wurazy w LibreOfficeDev wužiwać.

## Cile eksportować a importować

Klikńće na tłóčatko Cile składować, zo byšće wšě definowane cile w dokumenće jako dataju JSON (JavaScript Object Notation) składował.

Klikńće na tłóčatko Cile začitać, zo byšće cile, kotrež su w dataji JSON importował a na druhi dokument LibreOfficeDev nałožił.

Cile za awtomatiske redigowanje dokumenta so hromadźe z dokumentom składuja. Tohodla su w dokumenće k dispoziciji, po tym zo sće jón składował a začinił.

Podobne temy

Znjespóznajomnjenje

Export as PDF

Prošu podpěrajće nas!