Ličbne spóznaće w tabelach

Wobsah

# Ličbne spóznaće

Přepina nastajenja za awtomatiske spóznaće ličbow abo datumow, kotrež do tabeloweje cele zapodawaće a kotrež z teksta do hodźaceho so formata přetworjeće.

Přistup k tutomu přikazej …

#### Z menijoweje lajsty:

Wubjerće Tabela – Ličbne spóznaće.

Hdyž tuta funkcija je zmóžnjena, so hóčka před přikazom Spóznaće ličbow pokazuje.

Podawa, zo so do cele tekstoweje tabele zapodate ličby jako ličby spóznawaja a formatěruja. Tabelowe cele w LibreOfficeDev Writer móža ličbu spóznać, hdyž so w jednym ličbnych formatow předstajeja, kotrež su w kategorijach Ličby, Procent, Měna, Datum, Čas, Wědomostny, Łamk a Hódnota wěrnosće k dispoziciji.

Spóznata ličba so w standardnym ličbnym formaće za tabelowe cele pokazuje, a staja celowy format na spóznatu kategoriju. Jeli so na přikład ličba jako datum spóznawa, so kategorija celoweho formata na Datum staja. Móžeće wěsty ličbny format za celu nastajić, na přikład datum, kotryž so jako 2018-03-08 zapodawa, so jako Štwórtk. 8. měrca 2018 pokazuje, hdyž je ličbny format cele na „Pjatk, 31. decembra 1999“ w dialogu Ličbny format nastajeny.

Spóznate datumowe a časowe podaća so do nutřkownych datumowych a časowych hódnotow přetworjeja. Procentowe ličby so internje do swojich numeriskich hódnotow přetworjeja. Wěrnostne hódnoty so internje do 0 abo 1 přetworjeja.

Hdyz so zapodaće jako ličba njespóznawa, so ličbna kategorija do Tekst změni a zapodaće so njezměni.

Jeli ličbne spóznawanje w nastajenjach markěrowane njeje, so ličby w tekstowym formaće składuja a awtomatisce nalěwo wusměrjeja.

Podobne temy

Tabelowe nastajenja LibreOfficeDev Writer

Spóznawanje ličbow w tabelach zmóžnić abo znjemóžnić

Tabela

Prošu podpěrajće nas!