Wobsah

# Inteligentne znački wužiwać

Inteligentne znački přidatne informacije a funkcionalnosć za wěste słowa w dokumenće Writer k dispoziciji stajeja. K dispoziciji stejace funkcije móža so za rozdźělne rozšěrjenja inteligentnych značkow rozeznawać.

## Inteligentne znački instalować

Inteligentne znački dadźa so jako rozšěrjenja za LibreOfficeDev Writer k dispoziciji stajić.

Inteligentne znački instalować:

- Składujće rozšěrjensku dataju *.oxt na swojej krutej tačeli, klikńće potom dwójce na dataju *.oxt w zrjadowaku datajow. Abo wubjerće w LibreOfficeDev Nastroje – Rozšěrjenja…, zo byšće dialog Rozšěrjenja wočinił, klikńće na Přidać a nawigěrujće k dataji.

- Klikńće na wotkaz dataje *.oxt za inteligentne znački na webstronje a wočińće wotkaz ze standardnym nałoženjom. To sej korektnje konfigurowany webwobhladowak wužaduje.

## Meni Inteligentne znački

Tekst w dokumenće Writer da so z inteligentnej značku markěrować, po standardźe z magentowym podšmórnjenjom. Móžeće barbu w LibreOfficeDev – NastajenjaNastroje – Nastajenja… – LibreOfficeDev – Nałoženske barby.

Hdyž na inteligentnu znački pokazujeće, pokiw was informuje, zo móžeće cmd ⌘+kliknjenjeStrg+kliknjenje wužiwać, zo byšće meni inteligentnych značkow wočinił. Jeli myšku njewužiwaće, stajće kursor do markěrowaneho teksta a wočińće kontekstowy meni z Umsch (⇧)+F10.

W meniju inteligentnych značkow widźiće k dispoziciji stejace akcije, kotrež su za inteligentnu značku definowane. Wubjerće nastajenje z menija. Zapisk Nastajenja inteligentnych značkow stronu Inteligentne znački w dialogu Nastroje – Awtomatiska korektura – Nastajenja awtomatiskeje korektury… wočinja.

## Inteligentne znački zmóžnić a znjemóžnić

Hdyž sće znajmjeńša jedne rozšěrjenje inteligentnych značkow instalował, widźiće stronu Inteligentne znački w Nastroje – Awtomatiska korektura – Nastajenja awtomatiskeje korektury…. Wužiwajće tutón dialog, zo byšće inteligentne znački zmóžnił abo znjemóžnił a instalowane inteligentne znački rjadował.

Tekst, kotryž so jako inteligentna značka spóznawa, so z awtomatiskej prawopisnej kontrolu njekontroluje.

Prošu podpěrajće nas!