Wobsah

# Diagramowy asistent – datowy wobłuk

Wočinja dialog Datowe wobłuki, hdźež móžeće datowy wobłuk a datowe rjady wobdźěłać.

Na tutej stronje diagramoweho asistenta móžeće jednotliwe žórło za datowy wobłuk wubrać. Tutón wobłuk móže z wjace hač jedyn praworóžkateho celoweho wobłuka wobstać.

Wužiwajće Diagramowy asistent – Datowy rjad, jeli wjace kontrole nad datowymi wobłukami trjebaće.

Přistup k tutomu přikazej …

#### Z menijoweje lajsty:

Wubjerće Zasadźić – Diagram… – Datowy rjady.

Klikńće dwójce na diagram a wubjerće potom Format – Datowe wobłuki…

#### Z powjercha z rajtarkami:

Wubjerće Zasadźić – Diagram… – Datowy rjady.

#### Ze symbolowych lajstow:

Diagram zasadźić

Tutón dialog je jenož za diagramy k dispoziciji, kotrež na tabeli Calc abo Writer bazuja.

Tłóčće Umsch (⇧)+F1 a dźeržće pokazowak myški nad wodźenskim elementom, zo byšće wjace wo tutym wodźenskim elemenće zhonił.

## Zo byšće datowy wobłuk podał:

1. Wubjerće datowy wobłuk. Přewjedźće jedyn ze slědowacych krokow:

   Zapodajće datowy wobłuk do tekstoweho pola.

   W Calc by přikładny datowy wobłuk "$Sheet1.$B$3:$B$14" był. Dźiwajće na to, zo datowy wobłuk móže so z wjace hač jednoho regiona w tabelowym dokumenće zestajić, na př. "$Sheet1.A1:A5;$Sheet1.D1:D5" je tež płaćiwy datowy wobłuk.

   Přikład eksterneho datoweho wobłuka by 'file:///home/user/Documents/Price list.ods'#$'Information SKU'.H51 był, kaž w Celu w druhej tabeli referencować wopisane.

   We Writer by "Table1.A1:E4" přikładowy datowy wobłuk był.

   Klikńće w Calc na Datowy wobłuk wubrać, zo byšće dialog miniměrował a ćehńće potom z myšku, zo byšće datowy wobłuk wubrał.

   Jeli ma datowy wobłuk z wjacorych celowych wobłukow wobstać, kotrež jedyn pódla druheho njejsu, zapodajće prěni wobłuk a přidajće potom semikolon na kóncu tekstoweho pola a zapodajće potom druhe wobłuki. Wužiwajće semikolon jako dźělatko mjez wobłukami.

2. Klikńće na jedne z nastajenjow za datowe rjady w linkach abo w špaltach.

3. Přepruwujće, hač datowy wobłuk popisy w prěnjej lince abo prěnjej špalće abo we woběmaj ma.

W přehledźe móžeće widźeć, kak budźe dokónčeny diagram wupadać.

## Datowy wobłuk

Zapodajće datowy wobłuk, kotryž chceće do swojeho diagrama zapřijeć. Zo byšće tutón dialog miniměrował, mjeztym zo datowy wobłuk w Calc wuběraće, klikńće na tłóčatko Datowy wobłuk wubrać.

## Datowe rjady w linkach

Datowe rjady swoje daty wot na so slědowacych linkow we wubranym wobłuku dóstawaja. Za dypkowe diagramy budźe prěni datowy rjad x-hódnoty za wšě rjady wobsahować. Wšě druhe datowe rjady so jako y-hódnoty wužiwaja, jedna za kóždy rjad.

## Datowe rjady w špaltach

Datowe rjady swoje daty wot na so slědowacych špaltow we wubranym wobłuku dóstawaja. Za dypkowe diagramy budźe prěnja datowa špalta x-hódnoty za wšě rjady wobsahować. Wšě druhe datowe špalty so jako y-hódnoty wužiwaja, jedna za kóždy rjad.

## Prěnja linka jako popis

Za datowe rjady w špaltach: Prěnja linka we wobłuku so jako mjena za datowe rjady wužiwa. Za datowe rjady w linkach: Prěnja linka we wobłuku so jako kategorije wužiwa. Zbytne linki datowe rjady wobsahuja. Jeli so tutón kontrolny kašćik njewuběra, wšě linki su datowe rjady.

## Prěnja špalta jako popis

Za datowe rjady w špaltach: Prěnja špalta we wobłuku so jako mjena za datowe rjady wužiwa. Za datowe rjady w linkach: Prěnja špalta we wobłuku so jako kategorije wužiwa. Zbytne špalty datowe rjady wobsahuja. Jeli so tutón kontrolny kašćik njewuběra, wšě špalty su datowe špalty.

Podobne temy

Diagramy zasadźić

Diagramowy asistent – diagramowy typ

Diagramowy asistent – Datowy rjad

Diagramowy asistent – Diagramowe elementy

Prošu podpěrajće nas!