Wobsah

# Relatiwne a absolutne wotkazy

Hdyž hyperwotkazy zapřijimaće, dyrbiće na dwaj faktoraj dźiwać: hač su při składowanju jako relatiwne abo absolutne postajene a hač dataja eksistuje abo nic.

- Wubjerće LibreOfficeDev – NastajenjaNastroje – Nastajenja… – Začitać/Składować – Powšitkowne a podajće w polu URL relatiwnje k … składować, hač LibreOfficeDev relatiwne abo absolutne hyperwotkazy wutwarja. Relatiwne zwjazanja su jenož móžne, hdyž dokument, na kotrymž dźěłaće, a zwjazanski cil stej na samsnym wothrawaku.

- Wy měł samsnu zapisowu strukturu na swojej krutej tačeli załožić, kaž ta, kotraž we webrumje eksistuje, kotryž waš internetny poskićowar k dispoziciji staja. Mjenujće na přikład korjenjowy zapis za startowu stronu na swojej krutej tačeli „homepage“. Startowa dataja je potom „index.html“, dospołna šćežka „C:\homepage\index.html“ (připušća so, zo dźěłowy system je Windows). URL na serwerje wašeho internetneho poskićowarja móhł tónle być: „http://www.mójposkićowar.com/mojastrona/index.html“. Z relatiwnym adresowanjom podawaće wotkaz relatiwny k městnu wudawanskeho dokumenta. Jeli na přikład wšě grafiki za swoju startowu stronu w podrjadowaku z mjenom „C:\homepage\wobrazy“ zaměstnjeće, byšće dyrbjał slědowacu šćežku podać, zo byšće přistup ke grafice „wobraz.gif“ měł. To je relatiwna šćežka, započinajo z městnom dataje „index.html“. Na serwerje poskićowarja byšće wobraz w rjadowaku „mojestrona/wobrazy“ zaměstnić. Hdyž dokument „index.html“ k serwerej poskićowarja přez dialog Dataja – Składować jako… přenošujeće, a jeli sće nastajenje Lokalne wobrazy do interneta kopěrować pod LibreOfficeDev – NastajenjaNastroje – Nastajenja… – Začitać/Składować – HTML-kompatibelnosć zmóžnił, budźe LibreOfficeDev grafiku awtomatisce do praweho zapisa na serwerje kopěrować.

- Absolutna šćežka kaž „C:\homepage\wobrazy\wobraz.gif“ hižo njeby na serwerje poskićowarja fungowała. Ani serwer ani ličak čitarja njetrjeba krutu tačel C měć: Dźěłowe systemy kaž Unix abo macOS wothrawakowe pismiki njeznaja, a samo, hdyž rjadowak homepage\wobrazy eksistuje, waš wobraz njeby k dispoziciji był. Je lěpje, relatiwne adresowanje za datajowe wotkazy wužiwać.

- Wobraz k webstronje, na přikład „www.example.com“ abo „www.mójposkicówar.com/mojastrona/index.html“ je absolutny wotkaz.

- We wotwisnosći wot toho, hač dataja, na kotruž so wotkazuje, we wotkazu eksistuje a hdźež wona je, LibreOfficeDev tež rozdźělnje reaguje. LibreOfficeDev kóždy nowy wotkaz přepruwuje a staja awtomatisce cil a protokol. Wuslědk widźiće w generěrowanym HTML-kodźe, po tym zo sće žórłowy dokument składował.

- Slědowace prawidła płaća: Relatiwna referenca („wobraz/wobraz.gif“) je jenož móžna, hdyž wobě dataji na samsnym wothrawaku eksistujetej. Jeli dataji stej na rozdźělnych wothrawakach we wašim lokalnym datajowym systemje, absolutna referenca protokolej „file:“ („file://data1/xyz/wobraz.gif“) slěduje. Jeli dataji stej na rozdźělnych serwerach abo cil wotkaza k dispoziciji njeje, absolutna referenca protokol „http:“ („http://data2/abc/wobraz.gif“) wužiwa.

- Dźiwajće na to, zo wšě dataje za swoju startowu stronu na samsnym wothrawaku jako startowu dataju startoweje strony rjadujeće. Na tute wašnje móže LibreOfficeDev protokol a cil tak stajić, zo by referenca na serwerje přeco korektna była.

Hdyž ze swojej myšku na hyperwotkaz wostawaće, pomocny tip absolutnu referencu pokazuje, dokelž LibreOfficeDev internje mjena absolutnych šćežkow wužiwa. Móžeće dospołnu šćežku a adresu jenož widźeć, hdyž wuslědk HTML-eksporta pokazujeće, hdyž HTML-dataju jako „tekst“ začitujeće abo ju z tekstowym editorom wočinjeće.

Podobne temy

Hyperwotkazy wobdźěłać

Prošu podpěrajće nas!