Wobsah

# Diagramowy typ „Stołp a linija“

Na prěnjej stronje diagramoweho asistenta móžeće diagramowy typ wubrać.

Přistup k tutomu přikazej …

#### Z menijoweje lajsty:

Wubjerće Zasadźić – Diagram… – Diagramowy typ.

#### Z powjercha z rajtarkami:

Wubjerće Zasadźić – Diagram… – Diagramowy typ

#### Ze symbolowych lajstow:

Diagram zasadźić

Wubjerće potom Stołp a linija.

## Stołp a linija

Stołpowy a linijowy diagram je kombinacija stołpoweho diagrama z linijowym diagramom.

### Stołpy a linije

Praworóžki stołpowych datowych rjadow so bok po boku rysuja, zo byšće móhł jich hódnoty lochko přirunać.

Stołpy a linije

### Staplowane stołpy a linije

Praworóžki stołpowych datowych rjadow so staplowane jedyn nad druhim rysuja, zo by wysokosć stołpa sumu datowych hódnotow wizualizowała.

Staplowane stołpy a linije

Móžeće druhu Y-wósku přez Zasadźić – Wóski… zasadźić, po tym zo sće asistent skónčił.

### Ličba linijow

Definuje ličbu linijow za kombinaciju hrjadowych a linijowych diagramow. Poslednje N datowe rjady so jako linije pokazuja, druhe jako hrjady.

## Zo byšće datowy wobłuk podał:

Špalty cyle nalěwo (abo linki horjeka) wubraneho datoweho rjada daty skića, kotrež so jako stołpowe objekty pokazuja. Druhe špalty abo linki datoweho wobłuka daty za linijowe objekty skića. Móžeće tute připokazanje w dialogu Datowy rjad změnić.

1. Wubjerće datowy wobłuk.

2. Klikńće na jedne z nastajenjow za datowe rjady w linkach abo špaltach.

3. Přepruwujće, hač datowy wobłuk popisy w prěnjej lince abo prěnjej špalće abo we woběmaj ma.

## Datowe rjady rjadować

W lisćinowym polu „Datowy rjad“ widźiće lisćinu wšěch datowych rjadow w aktualnym diagramje.

Stołpowe datowe rjady su horjeka w lisćinje, linijowe datowe rjady deleka w lisćinje.

- Zo byšće datowe rjady rjadował, wubjerće zapisk w lisćinje.

- Klikńće na „Přidać“, zo byšće dalši datowy rjad pod wubranym zapiskom přidał. Nowy datowy rjad ma samsny typ kaž wubrany zapisk.

- Klikńće na „Wotstronić“, zo byšće wubrany zapisk z lisćiny „Datowy rjad“ wotstronił.

- Wužiwajće šipkowej tłóčatce ↑ a ↓, zo byšće wubrany zapisk w lisćinje horje abo dele přesunył. Tak móžeće stołpowy datowy rjad do lisćinoweho datoweho rjada a nawopak přetworić. To porjad w tabeli datoweho žórła njeměnja, ale měnja jenož porjad w diagramje.

## Datowe rjady wobdźěłać

1. Klikńće na zapisk w lisćinje, zo byšće kajkosće za tón zapisk pokazał a wobdźěłał.

   W lisćinowym polu „Datowe wobłuki“ widźiće rólowe mjena a celowe wobłuki komponentow datowych rjadow.

2. Klikńće na zapisk, a wobdźěłajće wobsah deleka w tekstowym polu.

   Popis pódla tekstoweho pola tuchwilu wubranu rólu podawa.

3. Zapodajće wobłuk abo klikńće na Datowy wobłuk wubrać, zo byšće dialog miniměrował a wubjerće wobłuk z myšku.

Wobłuk za datowu rólu, kaž Y-hódnoty, njesmě popisowu celu wobsahować.

## Kategorije abo datowe popisy wobdźěłać

- Zapodajće abo wubjerće celowy wobłuk, kotryž so jako tekst za kategorije abo datowe popisy wužiwa.

Hódnoty w kategorijowym wobłuku so jako popisy na X-wósce pokazuja.

## Diagramowe elementy zasadźić

Wužiwajće stronu „Diagramowe elementy“ diagramoweho asistenta, zo byšće slědowace elementy zasadźił:

- Diagramowe titule

- Legenda

- Widźomne lěsyčne linije

Wužiwajće za přidatne elementy meni Zasadźić diagrama we wobdźěłanskim modusu. Tam móžeće slědowace elementy namakać:

- Sekundarne wóski

- Pomocne lěsycy

- Datowe popisy

- Statistiske podaća, na přikład přerězne hódnoty, zmylkowe hrjady Y a trendowe linije

Zo byšće rozdźělne datowe popisy za kóždy datowy rjad nastajił, wužiwajće dialog kajkosćow datoweho rjada.

Podobne temy

Diagramowy typ wubrać

Diagramy zasadźić

Diagramowy asistent – diagramowy typ

Diagramowy asistent – datowy wobłuk

Diagramowy asistent – Datowy rjad

Diagramowy asistent – Diagramowe elementy

Prošu podpěrajće nas!