Wobsah

# Napohlad

Podawa napohladne nastajenja za zadźerženje myški, grafiske wudaće a pismowe lisćiny.

Přistup k tutomu přikazej …

#### Z menijoweje lajsty:

Wubjerće LibreOfficeDev – NastajenjaNastroje – Nastajenja… – LibreOfficeDev – Napohlad.

#### Z powjercha z rajtarkami:

Klikńće na tłóčatko Nastajenja w rajtarku Nastroje a wubjerće potom LibreOfficeDev – Napohlad

#### Z tastatury:

Tłóčće option ⌥Alt + F12 a wubjerće potom LibreOfficeDev – Napohlad

## Myška

### Srjedźna tasta

Definuje funkciju srjedźneje tasty myški.

1. Žana funkcija – žana akcija so přez srjedźnu tastu njewuwjedźe.

2. Awtomatiske kulenje – ćehnjenje ze stłóčenej srjedźnej tastu myški napohlad přesunje.

3. Mjezyskład zasadźić – tłóčenje srjedźneje tasty myški wobsah „wuběranskeho mjezyskłada“ na poziciji kursora zasadźi.

„Wuběranski mjezyskład“ je njewotwisny wot normalneho mjezskłada, kotryž móžeće z Wobdźěłać – Kopěrować/Wutřihać/Zasadźić abo wotpowědnymi tastowymi skrótšenkami wužiwać. Mjezyskład a „wuběranski mjezyskład“ móžetej rozdźělny wobsah w samsnym času wobsahować.

Akcija | Mjezyskład | Wuběranski mjezyskład
--- | --- | ---
Wobsah kopěrować | Wobdźěłać – Kopěrować cmd ⌘Strg+C. | Tekst, tabelu, objekt wubrać.
Wobsah zasadźić | Wobdźěłać – Zasadźić cmd ⌘Strg+V na poziciji kursora zasadźuje. | Kliknjenje ze srjedźnej tastu myški na poziciji pokazowaka myški zasadźuje.
Do druheho dokumenta zasadźić | Žadyn wliw na wobsah mjezyskłada. | Posledni wuběr je wobsah wuběranskeho mjezyskłada.

Tłóčće Umsch (⇧)+cmd ⌘Strg+R, zo byšće napohlad aktualneho dokumenta wobnowił.

## Wudaće grafiki

### Hardwarowe pospěšenje wužiwać

Ma direktny přistup k hardwarowym funkcijam adaptera za grafiske pokazanje ličaka, zo by so pokazanje na wobrazowce polěpšiło. Podpěra za hardwarowe pospěšenje wot dźěłoweho systema a hardware ličaka wotwisuje.

### Antialiasing wužiwać

Zmóžńće abo znjemóžńće anti-aliasing za grafiki. Hdyž anti-aliasing je zmóžnjeny, zwobraznjenje najwjace grafiskich objektow łahodniše a z mjenje artefaktami wupada.

### Skia za rysowanje wužiwać (nowy start trěbny)

Wužiwajće wysokowukonowu Skia graphics engine, zo by wšě wizuelne elementy nałoženja rysowała, mjez nimi wokna, menije, symbolowe lajsty a symbole. Skia grafikowy grat ličaka wužiwa, zo by grafikowe rysowanje pospěšił. Systemowe hardwarowe pospěšenje so znjemóžni, hdyž so Skia wužiwa.

Ze znjemóžnjenym Skia a ze znjemóžnjenym pospěšenje, LibreOfficeDev jenož CPU ličaka za rysowanje grafiskeho pokazanja a móže spóznajomnje pomałši być.

#### Rysowanje ze softwaru Skia wunuzować (nowy start trěbny)

Znjemóžnja wužiwanje Skia grafikoweho grata ličaka. To hišće software Skia wužiwa, ale z wołanjemi za raster framing kaž tež redukowanu a zjednorjenu ćežu jednotki grafikoweho předźěłanja.

Za instalaciju LibreOfficeDev najlěpše nastajenja za konfiguraciju grafikoweje karty Skia wuběra. W normalnym padźe njetrjebaće standardne nastajenja změnić, hdyž Skia je zmóžnjeny.

Jeli na problemy z grafiskim zwobraznjenjom ze zmóžnjenym Skia storčiće (na přikład z napohladom symbolow symboloweje lajsty abo rysowanskich objektow), móžeće spytać, nastajenje Rysowanje ze software Skia wunuzować wotwolić abo Skia dospołnje znjemóžnić.

## Lisćina pismow

### Přehlad pismow pokazać

Pokazuje mjena wuběrajomnych pismow we wotpowědnym pismje, na přikład w polu „Pismo“ w symbolowej lajsće Formatěrowanje.

### Antialiasing za pismo wobrazowki

Wubjerće tute nastajenje, zo byšće napohlad teksta na wobrazowce hładźił.

#### wot

Zapodajće najmjeńšu pismowu wulkosć, na kotruž so ma antialiasing nałožić.

Prošu podpěrajće nas!