Wobsah

# Prezentaciju pokazać

Su rozdźělne móžnosće, z kotrymiž móžeće prezentaciju startować. Hdyž prezentacija běži, móžeće ju z pomocu tastatury abo tastow myški wodźić.

Po standardźe so prezentacija přeco z prěnjej foliju startuje. Přeběžiće potom folije manuelnje hač do poslednjeje folije. Móžeće tute nastajenja změnić.

## Prezentaciju wuwjesć

- Wubjerće Prezentacija – Prezentacija, zo byšće prezentaciju wuwjedł.

- Klikńće, zo byšće k přichodnemu efektej abo přichodnej foliji přešoł.

Tłóčće tastu Esc, zo byšće prezentaciju do jeje kónca přetorhnył.

Je wjele dalšich tastow za wodźenje prezentacije k dispoziciji. Móžeće tež z prawej tastu kliknyć, zo byšće kontekstowy meni z wužitnymi přikazami wočinił.

## Awtomatisku prezentaciju pokazać (kioskowy modus)

Za awtomatisku změnu k přichodnej foliji, dyrbiće kóždej foliji folijowy přechad připokazać.

1. Wočińće rajtark Folijowy přechad w bóčnicy.

2. Klikńće we wobłuku K přichodnej foliji přeńć na Po a zapodajće čas.

3. Klikńće na Přechad na wšě folije nałožić.

Móžeće druhi čas za kóždu foliju za přechad k přichodnej foliji nastajić. Funkcija Časowy wotběh wupruwować móže wam pomhać, prawy časowy wotběh namakać.

Zo byšće so k prěnjej foliji wróćił, po tym zo su so wšě folije pokazali, dyrbiće prezentaciju na awtomatiske wospjetowanje nastajić.

1. Wubjerće Prezentacija – Nastajenja prezentacije….

2. Wubjerće we wobłuku Prezentaciski modus Sekla a wospjetować po: a nastajće čas přestawki mjez wospjetowanjemi.

## Prezentaciju z dataje wuwjesć

Móžeće LibreOfficeDev z parametrom -show a datajowym mjenom Impress z přikazoweje namołwy startować. Startujće na přikład dataju datajowe_mjeno.odp z přikazoweje namołwy a zapodajće slědowacy přikaz:

soffice -show filename.odp

Wuchadźa so z toho, zo soffice je w programowej šćežce wašeho systema a zo datajowe_mjeno.odp je w aktualnym zapisu.

Podobne temy

Swójsku prezentaciju wutworić

Časowy wotběh folijowych změnow wupruwować

Prezentacije ćišćeć

Prošu podpěrajće nas!