Widźomnosć rozrjadowanskeho wobsaha

Wobsah

# Rozrjadowanske fałdowanje

Schowajće a pokazajće wšón wobsah pod nadpismami, inkluziwnje tekst, wobrazy, tabele, wobłuki, twary a tekstowe pola.

Přistup k tutomu přikazej …

Wubjerće LibreOfficeDev – NastajenjaNastroje – Nastajenja… – LibreOfficeDev Writer/Web – Napohlad a wubjerće kontrolny kašćik Tłóčatka za fałdowanje rozrjada.

Wočińće Nawigator (F5) a pokazajće zapisk Nadpisma. Pohibujće kursor myški na nadpismo a wočińće kontekstowy meni. Wubjerće podmeni Rozrjadowanske fałdowanje.

Wužiwajće tutu funkciju, zo byšće wobsah pod wšěmi wotstawkami selektiwnje schował a pokazał, kotrež maja rozrjadowansku runinu, kotraž nul njeje, w normalnym padźe nadpisma. We wulkich dokumentach je móžno, spěšnje k prawej poziciji za wobdźěłowanje a čitanje kulić.

## Wužiwanje rozrjadowanskeho fałdowanja z Nawigatorom

Wšě přikazy rozrjadowanskeho fałdowanja w Nawigatorje so w kontekstowym meniju zapiskow Nadpisma pokazuja. Wočińće kontekstowy meni nadpisma a wubjerće Rozrjadowanske fałdowanje.

Symbol za Nadpisma

### Wšitko fałdować

Chowa wšón wobsah za wubrane nadpismo a jeho podnapisma. Rozrjadowanske nadpisma jenakeho rjada ze samsnej runinu schowane njejsu. Jeli so na hłowny zapisk Nadpisma Nawigatora nałožuje, so jenož dokumentowe nadpisma pokazuja.

### Wšitko rozfałdować

Nadpisma a wobsah jich podnadpismow so w dokumentowym wobłuku pokazuja. Jeli so to na hłowny zapisk Nadpisma Nawigatora nałožuje, so dokument dospołnje pokaza.

### Přepinać

Přepina rozrjadowanske fałdowanje wubraneho zapiska.

## Rozrjadowanske fałdowanje z myšku wužiwać

### Nad nadpismom

Tłóčće tastu cmd ⌘Strg a stajće myšku nad nadpismo. Šipk na lěwej kromje wizuelnu pokazku dawa.

Hdyž so pokazowak myški do ruki měnja, su slědowace přikazy móžne:

- Klikńće, zo byšće fałdowanje wobsaha wot wubraneho nadpisma do přichodneho nadpisma přepinał.

- Klikńće z prawej tastu, zo byšće wšón wobsah wot wubraneho nadpisma (a wšěch jich podnadpismow) hač do přichodneho nadpisma na samsnej rozrjadowanskej runinje chował abo pokazał.

### Šipki na lěwej kromje

Stajće myšku na lěwej kromje pódla nadpisma. Šipk so zjewi, jeli so wobsah pokazuje.

- Šipk dele (↓) podawa, zo nadpismo a jeho wobsah stej widźomnej.

- Šipk nalěwo (←) podawa, zo nadpismo ma schowany wobsah.

## Staw rozrjadowanskeho fałdowanja w dokumenće składować

Dokumenty, kotrež su so w formaće Open Document Format (.odt) składowali, aktualne nastajenja schowaneho a pokazaneho wobsaha w času składowanskeho přikaza wobchowaja.

Dokumentowy wobsah so přez fałdowanske nastajenja njewobwliwuje.

## Ćišćenje a eksportowanje do PDF z wobsahom rozrjadowanskeho fałdowanja

Zo byšće dospołny dokument ćišćał abo eksportował, nastajće najprjedy rozrjadowanske fałdowanje na Wšitko rozfałdować.

Sfałdowany rozrjadowanski wobsah so do PDF njećišći abo njeeksportuje.

Podobne temy

Rozrjadowansku runinu wotstawka postajiić

Rozrjadowanske runiny za nadpisma změnić

Nawigator

Symbolowej lajsće tłóčatko přidać

Kontekstowy meni přiměrić

Tastowu skrótšenku wutworić

Prošu podpěrajće nas!