Wobsah

# Nastajenja ASCII-filtra

Móžeće podać, kotre nastajenja, na přikład zakładne pismo, znamješkowa sadźba abo łamanje, so z tekstowym dokumentom importuja abo eksportuja. Dialog so zjewi, hdyž ASCII-dataju z filtrom „Tekst rozšěrjeny“ začitaće abo hdyž dokument prěni raz składujeće, abo hdyž z „Składować jako“ z druhim mjenom składujeće.

Přistup k tutomu přikazej …

Wubjerće Dataja – Wočinić…, (datajowy typ) Tekst – kodowanje wubrać.

Wubjerće Dataja – Składować jako…, (datajowy typ) Tekst – kodowanje wubrać.

## Kajkosće

Definuje nastajenja za importowanje abo eksportowanje wašeje dataje. Hdyž eksportujeće, so jenož znamješkowa sadźba a wotstawkowe łamanje definujetej.

### Znamješkowa sadźba

Podawa znamješkowu sadźbu dataje za eksport a import.

### Markěrowanje za bajtowy porjad zapřijeć

Jenož za znamješkowu sadźbu Unicode: Markěrowanje bajtoweho porjada (Byte Order Mark, BOM) je slěd bajtow, kotryž so wužiwa, zo by kodowanje Unicode tekstoweje dataje podał. Eksistenca BOM UTF-8 je opcionalna a móže z wěstej softwaru problemy zawinować, předewšěm ze zestarjenej softwaru, kotraž za wobchadźenje z UTF-8 myslena njeje.

### Standardne pisma

Hdyž standardne pismo nastajeće, podawaće, zo so ma tekst we wěstym pismje pokazać. Standardne pisma dadźa so jenož za importowanje wubrać.

### Rěč

Podawa rěč teksta, jeli hišće definowana njeje. Tute nastajenje je jenož za importowanje k dispoziciji.

### Wotstawkowe łamanje

Definuje typ wotstawkoweho łamanja za tekstowu linku.

### CR & LF

Generuje „Carriage Return" a "Linefeed". Tute nastajenje je standard.

### CR

Generuje „Carriage Return“ jako wotstawkowe łamanje.

### LF

Generuje „Linefeed“ jako wotstawkowe łamanje.

Prošu podpěrajće nas!