Wobrazowu kótwičku w Calc změnić

Wobsah

# Kótwičku wobraza změnić

Wobrazy so do tabeloweho dokumenta Calc zasadźuja, kotrež su po standardźe na celach zakótwjene a kotrychž wulkosć so njeměnja, hdyž so cela přesuwa.

Wobrazy dadźa so na tři rozdźělne wašnja zakótwić:

- Na celi: Wobraz so z celu přesuwa, hdyž so cele nad a nalěwo pódla cele z kótwičku kopěruja, sortěruja, zasadźuja a zhašeja.

- Na celi (z celu wulkosć změnić): Wobraz so z celu přesuwa. Nimo toho budźe so wulkosć wysokosće a šěrokosće wobraza měnjeć, jeli so pozdźišo wulkosć cele ze zakótwjenjom měnja. Bóčny poměr wobraza pozdźišemu bóčnemu poměrej cele ze zakótwjenjom slěduje.

- Na stronje: Pozicija wobraza na stronje so přez sortěrowanje abo přesunjenja celow njewobwliwuje.

## Zo byšće kótwičku wobraza změnił:

Wubjerće wobraz a potom Format – Zakótwjenje abo wubjerćeZakótwjenje w kontekstowym meniju wobraza.

Originalna wulkosć wobraza a cele so zachowuje, mjeztym zo so cyła linka abo cyła špalta za nastajeni Na celi a Na celi (z celu wulkosć změnić) zasadźuje.

Prošu podpěrajće nas!