Wobsah

# Rozšěrjene filtry nałožić

1. Kopěrujće špaltowe hłowy tabelowych wobłukow, kotrež so maja filtrować, do prózdneho wobłuka tabele a zapodajće potom kriterije za filter do linki pod hłowami. Horicontalnje zrjadowane daty w lince so přeco z logiskim A zwjazuja, a wertikalnje zrjadowane daty w špalće so přeco z logiskim ABO zwjazuja.

2. Hdyž sće filtrowu matriks wutworił, wubjerće tabelowe wobłuki, kotrež so maja filtrować. Wubjerće Daty – Dalše filtry – Rozšěrjeny filter…, zo byšće dialog Rozšěrjeny filter wočinił.

3. Klikńće potom na W porjadku a widźiće, zo jenož linki z prěnjotneje tabele, kotrychž wobsah kriterijam wotpowěduje, su widźomne. Wšě druhe linki su nachwilu schowane a dadźa so zaso z přikazom Format – Linki – Pokazać pokazać.

## Přikład

Začitajće tabelowy dokument z wulkej ličbu datowych sadźbow. Wužiwamy wumysleny dokument z wobrotami, ale móžeće tež kóždy druhi dokument wužiwać. Dokument ma slědowace wuhotowanje:

| A | B | C | D | E
1 | Měsac | Standard | Wobchodniski | Luksus | Suita
2 | Januar | 125600 | 200500 | 240000 | 170000
3 | Februar | 160000 | 180300 | 362000 | 220000
4 | Měrc | 170000 |  |  | a tak dale …

Kopěrujće linku 1 z linkowymi hłowami (pólne mjena ) na přikład do linki 20. Zapodajće z ABO zwjazane filtrowanske wuměnjenja do linkow 21, 22 a tak dale.

| A | B | C | D | E
20 | Měsac | Standard | Wobchodniski | Luksus | Suita
21 | Januar |  |  |  |
22 |  | >160000 |  |  |

Podajće, zo so jenož linki pokazuja, kotrež pak hódnotu Januar w celach Měsac PAK hódnotu, kotraž je wjetša hač 160000 w celach Standard maja.

Wubjerće Daty – Dalše filtry – Rozšěrjeny filter… a potom wobłuk A20:E22. Po kliknjenju na W porjadku so jenož filtrowane linki pokazuja. Druhe linki so schowaja.

Podobne temy

Filtry nałožić

Awtomatiski filter nałožić

Jenož widźomne cele kopěrować

Prošu podpěrajće nas!